ЎЗ МУСТАҚИЛЛИГИ ВА ТИНЧЛИГИНИ АСРАЙ ОЛГАН ДАВЛАТ - Ўзбекистон овози газетаси\nЎЗ МУСТАҚИЛЛИГИ ВА ТИНЧЛИГИНИ АСРАЙ ОЛГАН ДАВЛАТ\nизчил тараққий этади, фуқаролари ҳаёти фаровонлигини таъминлайди\nМустақиллик — буюк неъмат. Уни асраш, ҳимоя қилиш эса, шарафли вазифа ва шу билан бирга улкан масъулият. Мамлакатимиз мустақилликка эришгач, зудлик билан ҳал этилиши зарур бўлган муҳим вазифалардан бири — миллий армияни шакллантириш эди.\nБош Қомусимизда мамлакатимиз Қуролли Кучлари Ўзбекистон Республикасининг давлат суверенитети ва ҳудудий яхлитлигини, халқимизнинг тинч ҳаёти ва хавфсизлигини ҳимоя қилиш учун ташкил этилиши белгилаб қўйилган. Ўзбекистон Республикасини ҳимоя қилиш ҳар бир фуқаронинг бурчи экани қайд этилган. Шундан келиб чиқиб, ўтган давр мобайнида профессионал армияни шакллантиришга алоҳида эътибор берилиб, тизимнинг қонуний асослари янада мустаҳкамланди.\nХусусан, «Мудофаа тўғрисида», «Умумий ҳарбий мажбурият ва ҳарбий хизмат тўғрисида» ва «Ўзбекистон Республикаси Қуролли Кучлари резервидаги хизмат тўғрисида»ги қонунларнинг қабул қилиниши юртимизда тинчлик ва хавфсизликни таъминлаш, осойишталигимизни асраш, ҳаётимизнинг барча соҳаларида барқарорликни мустаҳкамлашда муҳим аҳамият касб этмоқда. Ватан ҳимояси, Қуролли Кучларга оид қонунлар мунтазам ва изчил такомиллашиб бораяпти. Жумладан, юқоридаги қонунларга киритилган ўзгартиш ва қўшимчалар ҳарбий хизматнинг нуфузини оширмоқда, шунингдек, армиямизни ҳар жиҳатдан кучайтиришга, ҳарбий хизматчилар манфаатларини таъминлашга хизмат қилмоқда. Масалан, қонунларга киритилган ўзгартишларга асосан, муддатли ҳарбий хизмат 12 ойгача қисқартирилди. 2009 йилдан буён бир йиллик муддатли ҳарбий хизматга чақирув танлов асосида амалга оширилаяпти.\nҲар жиҳатдан таъминланган, пухта тайёргарликка эга ҳарбий хизматчилар Қуролли Кучларимиз қудратини оширишга, осойишта ҳаётимиз хавфсизлигини таъминлашга қодир бўлади. Шунинг учун бугун миллий армия сафида хизмат қилаётган аскарлар ҳарбий соҳадаги билим ва кўникмаларни пухта ўзлаштиришлари учун етарли шароит яратилди. Мудофаа ишлари бошқарма ва бўлимлари учун замонавий бинолар бунёд этилиб, улар бугунги кун талаблари асосида жиҳозланди. Бу эса ҳарбий хизматга чақирилувчиларни сифатли тиббий кўрик ва синовлардан ўтказиш, Қуролли Кучларимиз сафларини яхши тайёрланган, бақувват ва мард йигитлар билан тўлдириш ишларини самарали олиб боришга хизмат қилмоқда.\nШунингдек, мамлакатимизда ҳарбий соҳа ходимлари ҳамда муддатли ҳарбий хизматни ўтаётган ёшларга бир қатор имтиёзлар яратилиб, уларни ижтимоий ҳимоя қилиш масаласига алоҳида эътибор берилмоқда. Масалан, Президентимизнинг «Ўзбекистон Республикаси Қуролли Кучлари сафида муддатли ҳарбий хизматни ўтаб бўлган фуқароларга имтиёзлар тизимини такомиллаштиришга оид қўшимча чора-тадбирлар тўғрисида»ги Қарорига асосан 2012-2013 ўқув йилидан бошлаб Ўзбекистон Республикаси Қуролли Кучлари сафида муддатли ҳарбий хизматни ўтаб, ҳарбий қисмлар қўмондонлигининг тегишли тавсияномаларига эга бўлган фуқаролар барча йўналишлар ва мутахассисликлар бўйича республиканинг олий таълим муассасаларига киришда тўплаш мумкин бўлган максимал баллнинг 27 фоизи миқдорида қўшимча балл олиш имтиёзига эга бўлди. Ҳарбий қисмлар қўмондонлигининг тавсияномалари берилган санадан бошлаб 3 йил мобайнида амал қилади.\nБу эса ҳарбий хизматда чиниққан, катта ҳаёт мактабини ўтаб тобланган, хизмат чоғида ҳар томонлама ўзини кўрсатиб, ҳарбий қисм раҳбариятининг эътиборига сазовор бўлган йигитларнинг кейинчалик олий таълим олишларига қўшимча имкониятлар яратади.\nБугунги кунда халқимиз тинчлиги ва осойишталигини таъминлаш, мамлакатимиз Қуролли Кучларини ислоҳ қилиш, замонавий миллий армиямизни шакллантириш борасида амалга оширилаётган саъй-ҳаракатлар ва уларнинг юксак самарасини халқимизга етказиш, миллий армиямизнинг салоҳияти ва қудратини кенг тарғиб этиш ҳамда ҳарбий хизматни ўтаётган ва чақирилувчи ёшларни ватанпарварлик руҳида тарбиялашга кўмаклашиш муҳим вазифалардан ҳисобланади. Бу ўз навбатида, ҳарбийларнинг касбга бўлган муҳаббатини оширади, эл-юртга садоқатини юксалтиришга хизмат қилади. Шу боис 2012 йилда Президентимизнинг «Ўзбекистон Республикаси Мудофаа вазирлиги ҳузуридаги Жамоатчилик кенгашини ташкил этиш тўғрисида»ги қарорига асосан Мудофаа вазирлиги ҳузурида Жамоатчилик Кенгаши ташкил этилди. Кенгаш томонидан ёш ҳарбий хизматчилар, офицерлар, аҳоли ўртасида кенг кўламли маънавий-маърифий ишлар амалга оширилмоқда.\nВатан ҳимояси нафақат ҳарбий соҳа ходимлари куч-қудрати, салоҳиятига, балки ҳар бир фуқаронинг масъулиятига, Она юртга муҳаббати ва эътиқодига боғлиқ эканини унутмаслигимиз лозим. Ватан тақдирига дахлдорлик билан яшасак, ёшларни ана шу руҳда тарбиялашга интилсак, юртимиз тинчлиги ва хавфсизлигига хизмат қилган бўламиз.


“Ўзқурилишматериаллари” акциядорлик жамияти тизимига кирувчи корхоналар томонидан 2017 йилнинг биринчи ярим йиллигида 1,5 трлн. сўмлик саноат маҳсулотлари ҳамда халқ истеъмоли товарлари ишлаб чиқарилди. 2016 йилнинг шу даврига нисбатан маҳсулотнинг умумий ишлаб чиқариш ҳажми 7 фоизга ўсди.\nКомпания маълумотларига кўра, 2016 ва 2017 йилнинг 6 ойи давомида жами 158 млн. долларлик 39 та лойиҳа амалга оширилди.\nИнвестиция дастурининг манзилли дастури қисмига мувофиқ 2017 йилнинг январь-июнь ойларида 40,1 млн долларлик маблағлар ўзлаштирилди. 2017 йилнинг 6 ойи давомида маҳсулот экспорти ҳажми 46,9 млн долларни ташкил қилди.\nЖорий қувватларнинг модернизация қилиниши ва янги корхоналарни ишга тушириб замонавий, рақобатбардош турдаги қурилиш материалларининг ишлаб чиқарилиши натижасида 2007 йилдан ҳозирги давргача экспорт қилинувчи маҳсулотларнинг турлари 12 тадан 48 тагача кўпайди, бунинг натижасида маҳсулотнинг экспорт ҳажми 33,9 млн доллардан 107,0 млн долларгача ошди.\nБугунги кунда маҳсулотни экспортга чиқариш бозорларини кенгайтириш мақсадида, маркетинг ишлари олиб борилмоқда. Ҳозирги кунда Туркманистан, Қозоғистон, Қирғизистон, Россия, Афғонистон, Бирлашган Араб Амирликлари, Эрон ва бошқа мамлакатларга экспорт қилинмоқда.


Иштихонда мактаб боласи пахта чопиғига чиқди\nСамарқанд вилоятининг Иштихон туманидаги Қорача қишлоғи ҳудида пахта чопаётган 38-мактаб ўқувчиси. 2015-йил, 26 апрель.\nСамарқанд вилоятининг Иштихон туманида мактаб болалари пахта чопиғига чиқди. Озодлик манбаси шанба куни ёққан ёмғир ортидан қатқалоқ бошланишидан ташвиш қилган оилалар чопиқни тезроқ тугатиш учун болаларини далага чиқарганини хабар қилди. Бундан бехабарлигини айтган маҳаллий расмийлар муаммони зудликда ҳал қилишни ваъда қилди.\nСамарқанд вилоятининг Иштихон туманидаги Қорача қишлоғи ҳудида пахта чопаётган мактаб ўқувчилари ҳақидаги хабар Озодлик манбаларидан бири томонидан таҳририятга йўлланди.\nМанба 26 апрель куни тонгги соат 10:00да “Меҳнат – роҳат” жамоа хўжалиги ҳудудида чопиқда юрган болакайлардан бирининг суратини Озодликка йўллади.\n“8 ёшлар бу бола. 38-мактабда ўқийди. Ота-онасига ёрдам бериш учун мактабга бормай, чопиққа чиққан-да. Бунақа болалардан бир қанчасини кўрдим. Аммо, суратга ололмадим, тўғриси. Буларни мактаб чиқармаган, ота-онаси чиқарган. Қатқалоқ бошланмасидан, чопиқни тугатишга ҳаракат қилишаяпти-да энди”, деди Озодлик манбаси микрофонсиз суҳбатда.\nТуманда пахта чопиғи бошланганига 5 кун бўлганини айтган манба ҳозирча маҳаллий оилалар болалари билан чопиққа чиқаётгани, бирор ташкилот ёки идора томонидан ходимлар сафарбар қилинганига гувоҳ бўлмаганини айтмоқда.\nМухбир 38-мактаб раҳбарияти билан боғлана олмади. Аммо, Самарқанд вилояти ҳокимлиги таркибидаги идоралардан бирининг исмини ошкор қилмаётганимиз мутасаддиси бундай ҳолатдан хабари йўқлигини айтди:\n“Болаларни далага чиқариш Конвенция бўйича мумкин эмас. Бизда болалар далага чиқарилмайди. Ота-оналарнинг ҳам болаларини пахтага чиқаришга ҳаққи йўқ, мумкин эмас бизда. Биз буни дарҳол ҳал қиламиз ва тегишли чора кўрамиз”, деди мутасадди микрофонсиз суҳбатда.\nУнинг таъкидича, пахта мавсуми бошиданоқ мактаблар ва маҳалла қўмиталарига расмий хат йўлланади ҳамда болаларни меҳнатга жалб қилмаслик ҳақида кўрсатма берилади:\n“Хат чиқарамиз, группалар тузилади назорат бўйича. Болаларни меҳнатга жалб қилмаслик бўйича конвенция борку, шунга тўлиқ амал қилинади”, деди Самарқанд вилояти ҳокимлиги таркибидаги идоралардан бирининг исмини ошкор қилмаётганимиз мулозими.\nИштихон туманида истиқомат қиладиган Сайдулла Холбоев сўнгги кунларда ёққан ёмғирдан сўнг қатқалоқ бошланиши мумкинлиги, аммо ҳозирча пахта чопиғига шошилинч сафарликни кўрмаганини айтади:\n- Ғўзапоя учун одамлар ўзлари бориб, пахта чопиғини олади. Мактаб болаларни чиқармайди, лекин баъзи шунақа ота-оналар бўлади-да: "Бугунча, майли, мактабингга бормай тур, чопиққа чиқ!" дейдиган. Лекин, ҳозир мактаблар қаттиқ турибди, болаларни чиқармаяпти, - дейди суҳбатдош.\nСўнгги йиллар нафақат Иштихон тумани, балки Самарқанднинг бошқа туманлари ва бошқа вилоятларда ҳам маҳаллий фермерлар пахтани қарийб текин ишчи кучи ҳисобига етиштираётгани кузатилмоқда.\nҲар баҳорда чигит ерга қадалмасидан туриб, маҳаллий аҳоли фермерлардан пахта қаторларини олишга ошиқади. Хусусан, Иштихоннинг Қорача қишлоғида ҳар бир оилага 10 - 20 тагача пахта қатори берилади. Оилалар баҳор, ёз ойларида пахтани чопиш, ягона қилиш ва чеканка қилиш билан шуғулланади. Бошқача айтилади, аҳоли гўзани парваришлаб, етиштириб беради.\nҚарийб 7 ойлик оғир меҳнат учун олинадиган ҳақ эса – етиштирилган гўзанинг поясидир.\nСайдулла Холбоев, ҳаттоки, пахтани текинга етиштириб берган оилалар фермерга иккита қатордаги гўза поясини солиқ сифатида қайтариб беришини айтади:\n- Қишда тандирда ёқиладиган гўзапоя учун ёзи билан пахтани чопади. Баҳордаёқ бориб, одамларнинг ўзлари фермердан талашиб-тортишиб, пахта олади. Ҳеч ким ҳеч кимга ҳеч нарса бермайди - фақат гўзапоя учун шунча меҳнат. Қайтанга, одамлар иккита қатордаги гўзапояни фермерга қайтариб беради, унга ер бергани учун, - дейди Холбоев.\nЎзбекистонда ҳукумат босими остида йиллар давомида икки миллиондан ошиқ 18 га тўлмаган болаларнинг мажбуран пахтага чиқариб келингани Ғарб сиëсий ва молия тизимлари томонидан жиддий танқидларга учраган.\nНатижада, Тошкент ҳукумати 2013-2014 йилги мавсумда болаларнинг пахтага чиқарилишини тақиқловчи қарорлар қабул қилди.\n2014 йил давомда ҳукумат болаларни пахта чопиғи ва теримига чиқармасликка қаттиқ уринди ва бунинг ортидан қаттиқ назорат ўрнатди. Шунга қарамасдан, айрим ҳудудлар, хусусан Иштихон туманида мактаб болаларининг оммавий равишда пахта теримига чиқарилгани кузатилди.


«Qishloqenergoloyiha» акциядорлик жамияти акциядорларнинг навбатдан ташқари 26.02.2019 й.даги умумий йиғилишининг утказиши хақида хабарнома.\n«Qishloqenergoloyiha» АЖ ўз акциядорларига маълум қиладики, жамият кузатув кенгаши 08.02.2019йил бўлиб ўтган Кузатув кенгаш йиғилиши баеномасига мувофиқ, 26 февраль 2019 йил соат 15-00 да Тошкент шахри, Мухтор Ашрафий, биринчи тор кўча,9 уй манзил бўйича, акциядорларнинг навбатдан ташқари умумий йиғилиши чақирилади.\nАкциядорларни умумий йиғилиши ҳақида хабарлаш учун акциядорлар реестри 08.02.2019 йил холатига тузилган, акциядорларнинг навбатдан ташқари йиғилишида иштирок этиш ҳуқуқига эга булган акциядорлар руйхати 20.02.2019 йил холатига тузилади.\n«Qishloqenergoloyiha» АЖ йил якунлари натижалари асосида Кузатув кенгаш, Тафтиш комиссия, ижро органлари аъзоларига, фаолларга ва мехнат жамиятига рахбарлантирувчи туловларни амалга ошириш (иккинчи тахрир) низомини тастиклаш.\nЙиғилишда иштирокчиларни рўйхатга олиш 26 февраль 2019 йил соат 14-00 да бошланади.\n/«Qishloqenergoloyiha» акциядорлик жамияти акциядорларнинг навбатдан ташқари 26.02.2019 й.даги умумий йиғилишининг утказиши хақида хабарнома.


Чин мўминлар ақидасидан | Azon.uz - Ахборот-таҳлилий портал\n19:00 21.10.2018 1232\nАллоҳнинг зоти тўғрисида чуқур фикр юритмаймиз. Унинг дини ҳақида ҳам баҳсу жадал қилмаймиз. Қуръони карим тўғрисида ҳам худди шундай. Қуръон Аллоҳнинг каломи, уни Жаброил алайҳиссалом олиб келиб, Муҳаммад соллаллоҳу алайҳи васалламга таълим берганлар, деб имон келтирамиз. Қуръон сўзига тенг келадиган сўз йўқ. Уни яратилган демаймиз. Аллоҳнинг каломи махлуқ эмас, балки унинг лафзу ҳарфлари, қоғоз ва қироати махлуқ.\nМусулмон жамоасига мухолиф бўлмаймиз. Қибла аҳлини гуноҳ иш қилсалар ҳам кофир санамаймиз, башарти унинг гуноҳ иш эканини инкор этмаса.\nИмонли кишига қилган гуноҳи мутлақо зарар бермайди ҳам демаймиз. Солиҳ мўминларнинг тавбаларини қабул этиб, гуноҳларидан ўтиб, жаннатга дохил қилади, деб Аллоҳдан умид қиламиз. Аммо улардан қатъий хотиржам бўлиб, жаннатий деб гувоҳлик бермаймиз.\nИмон Расули акрам соллаллоҳу алайҳи васаллам Аллоҳ томонидан келтирган барча маълумотни тил билан иқрор қилиб, дил билан тасдиқлашдир.\nРасулуллоҳ соллаллоҳу алайҳи васаллам орқали бизга етказилган барча шариат аҳкомлари ва изоҳларини ҳақ деб биламиз.


Ўзингиз қандай бўлсангиз, ҳукмдорингиз ҳам шундай бўлади » Тавҳид\nЎзингиз қандай бўлсангиз, ҳукмдорингиз ҳам шундай бўлади\n634 марта ўқилган\nАллома Муҳаммад ибн Солиҳ ал-Усаймин раҳимаҳуллоҳ\nАйрим тентак кимсаларнинг ҳукмдорларга фақат тўлақонли, чинакам тўғри-(устивор) бўлганларидагина бўйсуниш вожиб бўлади, деган сўзларига келсак, бас, бу хато ва янглишишликдир. Бу шариатда бирор нарса-(асос)га эга эмас. Балки бу ҳукмдорлардан барча нарсада Аллоҳнинг буйруғида тўғри-(устивор) бўлишларини хоҳлайдиган хаворижларнинг йўлидандир. Бу рўй бермайди. (Анча) замондан бери ишлар ўзгариб бўлган. Зикр қилинишича умавийларнинг подшоҳларидан бири, мен уни Абдулмалик ибн Марвон деб ўйлайман, одамлар у ва унинг халифалиги ҳақида гапиришаётганларини эшитгач одамларнинг шарафли ва бообрўларини жамлайди. Улар ичида сўз бошлаб, шундай дейди: «Сизлар бизлардан Абу Бакр ва Умар каби бўлишимизни хоҳлайсизлар?» Улар: «Ҳа. Сен халифасан. Улар ҳам халифа бўлган», дедилар. У (халифа Абдулмалик ибн Марвон): «Сизлар Абу Бакр ва Умар (атрофидаги) кишилар каби бўлинглар. Шунда биз ҳам Абу Бакр ва Умар сингари бўламиз», деди.\nБу буюк жавоб. Агар одамлар (салбий томонга) ўзгарса, албатта, Аллоҳ уларнинг ҳукмдорини ҳам (салбий томонга) ўзгартиради. Ўзларингиз қандай бўлсангиз, ҳукмдорингиз ҳам шундай бўлади. Одамлар (тўғри йўлдаги) халифалар (атрофидаги) кишилар(нинг ҳолатидан) ниҳоятда йироқ бўлган ҳолда ҳукмдоридан (тўғри йўлдаги) халифалар каби бўлишларини хоҳлашликларига келсак, бу нотўғридир. Аллоҳ Ҳаким-(Ҳикматли)дир азза ва жалла. «Шунингдек, қилиб юрган гуноҳлари сабабли золим кимсаларни бир-бирларига дўст-(ҳукмдор) қилиб қўюрмиз» (Анъом: 129). Зикр қилишларича хаворижлардан бири, Алий ибн Абу Толибга қарши бош кўтарган хаворижлардан бири, Алий ҳузурига келиб: «Эй Алий! Одамларга нима бўлдики, сенга нисбатан (салбий томонга) ўзгариб олишди. Ҳолбуки улар Абу Бакр ва Умарга нисбатан (салбий томонга) ўзгаришмаган эди?» – деди. У (Алий розияллоҳу анҳу): «Чунки Абу Бакр ва Умарнинг (атрофидаги) кишилар мен ва менга ўхшаганлар эди. Менинг (атрофимдаги) кишилар эса сен ва сенга ўхшаганлардир», деди. Ажойиб сўз. Яъни, сен яхшиликда эмассан. Шунинг учун одамлар сенга нисбатан (салбий томонга) ўзгаришди (демоқчи). Бироқ Абу Бакр ва Умарнинг замонида улар (атрофидаги) кишилар Алий ибн Абу Толиб, Усмон ибн Аффон ва улардан бошқа фазилатли саҳобалар каби эди. Натижада ҳукмдорларига нисбатан (салбий томонга) ўзгаришмади. Хулоса шуки, Холиққа маъсият қилишдан ташқари барча нарсада ҳукмдорларимизга қулоқ солиб, итоат қилишимиз вожиб бўлади. Чунки улар учун одамларни Холиққа маъсият қилишликка буюришлари жоиз эмас. Уларга одамларни шунга (Холиққа маъсият қилишликка) амр қилишлари жоиз эмс экан, одамларга ҳам Аллоҳ азза ва жаллага маъсият қилишда уларга итоат қилишлари жоиз эмас.\nШунингдек, халққа ҳукмдорга нисбатан самимий бўлишлари, унга ёлғон, алдов ва фириб билан муомала қилмасликлари вожиб бўлади. Афсуски бугунги кунда одамларда ёлғон, давлат низомларига нисбатан ҳийла ишлатиш, порахўрлик ва бундан бошқа, мусулмонни қўя турайлик, оқил кишига нолойиқ бўлган қилмишлар мавжуд. Агар кофир давлатлар пора олаётган кишини қамаса, гарчи у одамларнинг энг катта (мансабдори) бўлса-да. Порахўрни жазолайдиган Зот – Аллоҳ азза ва жалладир. Биз Аллоҳга ва Расули соллаллоҳу алайҳи ва салламнинг тилида келган нарсаларга иймон келтирамиз. Агар Пайғамбар соллаллоҳу алайҳи ва саллам пора олувчи ва пора берувчини лаънатлаган эканлар, бас, Аллоҳнинг жазоси одамларнинг жазосидан қаттиқроқдир. Шунга қарамай афсуски Аллоҳ хоҳлагандан ташқари давлат доираларининг барчасида порахўрлик мавжуд эканини кўряпмиз. Одамлар томонидан ҳукуматга нисбатан ёлғон-яшиқни кўряпмиз. Деҳқончилик қилувчи киши ёлғончи бўлган ҳолда ўзининг номи остида ўзгани зироатга киритади. Бироқ бу, фойда ва шунинг воситасида ейиш-(тирикчилик қилиш) учун. Гоҳида давлат ҳудудни қабул қилиб олади. Давлатда фақат бир қанча дирҳамлар қолади. Шунда бир инсон келиб, уни биродарига сотади. Дирҳамларни дирҳамларга қўлма-қўл олишни кечиктириш ва фойдаси билан сотади. Ва бундан бошқа халқ қўл ураётган маъсиятлар. Сўнг яна ҳукмдоридан Абу Бакр ва Умар каби бўлишларини хоҳлайдилар. Бу нотўғридир.\n/ Кутубхона / Манҳаж / Ўзингиз қандай бўлсангиз, ҳукмдорингиз ҳам шундай бўлади\n• Имомга телевизор орқали иқтидо қилиш\n• Барака топинг!\n• Фатво берувчидан далил талаб қилиш\n• “Ла илаҳа иллаллоҳ, Муҳаммадур Расулуллоҳ”нинг маъноси\n• Муқтадий имом қироат қилганда жим турадими?\n• Салафий манҳажини «Талафий» манҳажи деб айтиш\n• Масжид деворларининг ташқарисида қабрлар бўлишлиги\n• Зулҳижжа ўн кунлиги фазилати ва унда рўза тутиш\n• Салаф солиҳ манҳажига эргашишлик ҳукми\n• Апрел ёлғони ҳаром эканига далил\n• Хаворижлар – дўзах кўппакларидир\n• Даъвати мобайнида азият чеккан кишининг ҳижрат қилишлиги\n• Рамазон рўзаси учун ҳар куни ният қилинадими?


Қирғизистонда коалицион ҳукумат қудратга келиши мумкин - BBC News O'zbek\nҚирғизистонда коалицион ҳукумат қудратга келиши мумкин\nҚирғизистонда якшанба куни бўлиб ўтган парламент сайловларида бирор бир партия яққол ғолиб чиқмаган.\nМазкур ҳолат эса, энди коалицион ҳукумат тузиш учун партияларнинг бирлашишлари лозимлигини англатади.\nҲозирча мухолифатдаги миллатчи "Ата Журт" партияси олдинда бормода. Мазкур партия ўтган апрел ойидаги қонли тўқнашувлар ортидан қудратдан четлатилган президент Қурманбек Бакиевнинг иттифоқчиларини ўз ичига олади.\nҲукуматпараст Социал Демократлар ва яна бошқа уч партия парламентда ўринларни қўлга киритиш учун лозим бўлган 5 фоизлик овозни қўлга киритишган.\nҚирғизистондаги парламент сайловлари юзлаб кишиларнинг умрларига зомин бўлган миллий низолардан бор-йўғи 4 ой ўтиб уюштирилган.\nСайловларда бутун Қирғизистон бўйлаб 56 фоиз сайловчилар иштирок этишган. Энг қақшатқич этник низоларга саҳна бўлган жанубий Ўш шаҳрида эса, рақамлар бундан ҳам юқорироққа етган.\n29 та партиядан бештаси парламентга кириш ҳуқуқини қўлга киритган бўлса ҳам, бирортаси яққол олдинга ўзиб кетиб, ҳукумат тузиш даражасида овоз тўплай олмаган.\nСайлов мулозимларига кўра, парламент сайловлари жараёнида "арзимас қонунбузарликлар"га йўл қўйилган. Иккита ҳолатда эса, сайлов қутилари сохта овоз бериш варақалари билан тўлдирилган.\nБироқ сайловларга 250 нафарга яқин кузатувчисини юборган Оврўпода Хавфсизлик ва Ҳамкорлик Ташкилоти номзодларнинг сони кўп бўлганини айтиб, Қирғизистондаги парламент сайловларини олқишлаб чиққан.\nХалқаро ташкилот, шунингдек, Қирғизистондаги сайловлар Марказий Осиё минтақасидаги бошқа давлатлар учун яхши намуна эканини ҳам айтган.\nЭнди эса, партиялар ким билан коалицион ҳукумат тузишлари борасида бир қарорга келишлари лозим бўлади.\nБишкекда бўлган мухбиримиз Райхон Демитриенинг айтишича, парламент сайловларида "Ата Журт"нинг ҳаммадан илгарилаб кетиши Қирғизистондаги кўпчилик учун кутилмаган бўлган.\n"Ата Журт" Қирғизистон жанубидаги этник қирғизлар орасида кучли дастакка эга ва ҳукуматнинг президентлик бошқаруви шаклига қайтишини хоҳлайди.\nЎтган июн ойида бўлиб ўтган референдумда Қирғизистонда парламент бошқарувини кўзда тутувчи янги конституция маъқулланганди.\nСўнгги сайлов натижаларини Қирғизистонда ўз базаларига эга бўлган Россия ва АҚШ яқиндан кузатиб боришмоқда.\nПарламент сайловлари апрел ойидаги зўравон намойишлардан олти ой ўтиб бўлиб ўтган.\nМухбиримизга кўра, Қирғизистонда агар партиялар сайлов натижаларидан рози бўлишмаса, янги зўравонликлар келиб чиқиши мумкин, деган хавотирлар ҳам йўқ эмас.\nРоссия нимадан хавотирда?\nХалқаро кузатувчилар сайловни демократия ғалабаси деб аташган, бироқ Россия Ташқи ишлар вазири Сергей Лавровнинг айтишича, Москва Қирғизистондаги ушбу сиёсий ўзгаришлар мамлакатдаги барқарорликка путур етказади, деб қўрқади:\n"Қирғизистонда шу йил июнидаги референдумда қарор берилган ҳукуматни шакллантиришнинг бунақа кескин ўзгартирилиши шаклига ўтилиши Қирғиз давлатини барқарор ривожланишини таъминлашда мураккабликлар пайдо қилиши мумкинлиги борасида биз ўзимизнинг хавотирларини аллақачон билдирганмиз," деб айтган жаноб Лавров.\nРоссия ташқи ишлар вазирига кўра, шунга қарамасдан Қирғиз ҳукумати шаклланганидан кейин Россия улар билан яқин алоқаларни ўрнатишга тайёр.


«Ўйин қоидалари ўзгариши керак» – Юлий Юсупов ислоҳотлар йўлидаги энг катта муаммо ҳақида\n08:07 / 03.03.2020\nИқтисодий ривожланишга кўмаклашиш маркази директори Юлий Юсупов Тошкент давлат иқтисодиёт университетида бўлиб ўтган «C7 – Жаҳон иқтисодиёти ва бизнес» халқаро анжуманида «Ўтмишдан қандай қилиб келажакка ўтиш мумкин?» мавзусида маъруза қилди.\nХалқаро анжуманни кузатган Kun.uz мухбири таниқли иқтисодчининг фикрларини ўзбек тилида келтириб ўтади.\n«Иқтисодиётнинг ривожланганлик даражаси қандай ўлчанади? Аҳоли жон бошига ЯИМ деган тушунча бор. Идеал кўрсаткич эмас, лекин бироқ бундан яхшироғи ҳали ўйлаб топилмаган.\nАҳоли жон бошига ЯИМ бўйича Ўзбекистон 40та энг камбағал давлатлар қаторига киради. Ўзбекистонда аҳоли жон бошига ЯИМ 1 минг 532 долларни ташкил қилади (2018 й). Камбағал мамлакатлар категориясига сўнгги 20-25 йил ичида тушиб қолдик.\nМана бу жадвал энг камбағал 40та мамлакат қаторига қандай қилиб тушиб қолганимизни кўрсатади:\nБиринчи устун – мамлакатлар, собиқ СССР мамлакатлари, айримлари қўшниларимиз. Иккинчи устун – 1995 йилда аҳоли жон бошига тўғри келган ЯИМ. Учинчи устун – 2018 йилда аҳоли жон бошига тўғри келган ЯИМ. Тўртинчи устунда эса неча баробар ўсиш кузатилгани кўрсатилган. Бу – доллардаги номинал ўсиш. Шуни тушуниш керакки, бу реал ўсиш эмас. Лекин мамлакатларни бир-бири билан таққослаш мумкин.\nБу жадвалга қараб, Ўзбекистон мана шу йиллар давомида мазкур мамлакатларга нисбатан энг ёмон ривожланганини кўришимиз мумкин. Иқтисодий ривожланиш суръати энг паст бўлган.\nБиз бир жойда турмаганмиз, ривожланганмиз. Бироқ мамлакатларнинг кўпчилиги тезроқ ривожланган, натижада биз аста-секин 40та энг камбағал мамлакат қаторига тушиб қолдик.\nКелинг, буни факт сифатида қабул қиламиз. Асосий вазифамиз – нафақат мамлакат иқтисодиётини ривожлантириш, балки турмуш даражасини ҳам ошириш.\nБиринчи савол, бу нималарга боғлиқ?\nАдам Смит давридан бошлаб, иқтисодчилар айрим саволларга жавоб топишга ҳаракат қилишади: нима учун айрим мамлакатлар бой, айримлари эса камбағал?\nИнститутлар ва иқтисодчилар бу саволга умумий жавоблар беришади. Гап одамлар хилма-хил эканида эмас, одамлар ҳамма ерда бир хил. Ҳеч ким бир-бирига ўхшамайди ҳам. Гап одамларнинг турлича эканида эмас, уларнинг хулқ-атворида. Одамларнинг хулқ-атвори ўйин қоидалари ва жамоат ташкилотларини белгилайди. Биз мана шу ўйин қоидаларига асосан яшаймиз.\nЎйин қоидалари бу – расмий институтлар, қонунлар, бошқа норматив ҳужжатлар. Норасмий институтлар бу – стереотиплар, хулқ-атвор, анъаналаримиз.\nҚайси мамлакатда қандай ўйин қоидалари мавжудлигига қараб, одамлар бир хил вазиятда ўзларини турлича тутадилар.\nБой ва камбағал мамлакат бир-биридан нимаси билан фарқ қилади?\nАйнан ўйин қоидаларининг фарқланиши билан.\nКамбағал мамлакатда ўйин қоидалари ёмон. Улар одамларни пул ишлаб топиш, пулни жағариш ва инвестиция қилиш, инновацияларни татбиқ этишга рағбатлантирмайди.\nБой мамлакатларда эса бари аксинча. Улардаги ўйин қоидалари одамларни юқоридагиларни амалга оширишга мажбурлайди. Натижада эса улар бой.\nАгар биз юқори даромадли, ривожланган иқтисодиётни қуришни истасак, ўйин қоидаларини ўзгартиришимиз керак. Биз яшаган ўйин қоидалари жуда ёмон эканини тан олишимиз керак. Бекорга энг камбағал 40та мамлакат қаторидан жой олмадик.\nЎйин қоидалари қачон пайдо бўлди?\nУлар яқинда пайдо бўлган. Тўғри, кўпчилигининг илдизи ўтмишга бориб тақалади. Бироқ қоидаларнинг асосий қисми 1996 йилдан кейин, иқтисодиёт қонунларини унутиб, иқтисодий ривожланишнинг шахсий (ўзбек – таҳр.) моделини қуришга қарор қилганимизда пайдо бўлди.\nБиз кўпроқ жаҳон бозорларига ёпиқ бўлган, асосий ролни давлат амалдорлари ўйнайдиган, (ресурсларни улар тақсимлайди, нархларга ва алмашинув курсига таъсир кўрсатади), рақобат муҳити кучсиз бўлган иқтисодиётни қурдик. Биз ана шундай моделни қурдик.\nБиз ана шундай паст турмуш даражаси ва иқтисодий ривожланишга маҳкуммизми?\nЙўқ, маҳкум эмасмиз. Нима учун? Қатор мамлакатлар, Жануби-шарқий Осиё мамлакатлари бор. Нисбатан қисқа вақт – бир неча 10 йиллар эмас, бир неча йил ичида камбағал, коррупция юқори, ёмон институтларга эга мамлакатдан, бой мамлакатлар разрядига ўтишган. Бундай мамлакатлар бир неча дона. Лекин улар бор.\nБойроқ мамлакатга айланишга бизда ўзига хос шарт-шароит бор.\nБизда меҳнатсевар, тадбиркор аҳоли бор. Бой табиий ресурсларга эгамиз. Географик жойлашувимиз қулай, чунки Евроосиё марказида жойлашганмиз. Биз Евроосиёнинг савдо, логистика ҳабига айланишимиз мумкин.\nБунинг учун нима қилиш керак? Камбағал мамлакатни қандай қилиб бой мамлакатга айлантириш мумкин?\nЎйин қоидаларини ўзгартириш. Институтларни ўзгартириш. Ўйин қоидалари, институтларни ўзгартириш – ислоҳот деб аталади. Бизда самарали ўйин қоидалари, ишлайдиган бозор иқтисодиётини яратиш имконини берадиган ислоҳотларни ўтказиш керак.\nЎйин қоидаларини ўзгартиришдан осон нарса йўқдек: янги ўйин қоидаларини ёзиб, эскиларини янгисига алмаштирилса, бари ишлаб кетадигандек.\nАслида инсоният тарихида сўнгги бир неча 100 йил ичида ўтказилган тубдан, радикал ислоҳотларга қарайдиган бўлсак, 100та уринишдан 5-10таси муваффақиятли. Фақатгина 1таси жуда муваффақиятли. Қолганлари муваффақиятсизликка учраган.\nЧунки тизимли даражадаги қоидаларни тубдан ўзгартириш айниқса жуда мураккаб. Бу қоидалар бир-бири билан узвий боғлиқ. Улар қаршилик кўрсатади. Ана шу институтга боғлиқ бўлган, қўшимча даромад оладиган одамлар бу ўзгаришларга қаршилик кўрсатади.\nБу – ислоҳотларни амалга оширишдаги асосий муаммо. Биз оқимга тушиб қоламиз. «Оқим эффекти» [path dependence].\nКўпчилик ҳолларда ислоҳотлар ана шу муаммога дуч келади.\nАна шу оқимдан чиқиш учун сўнгги йилларда Ўзбекистонда қандай ишлар амалга оширилди?\nБиз жуда муҳим ислоҳотларни амалга оширдик.\nБиринчидан, валюта бозори либерализациясини амалга оширдик. Бу жуда муҳим ва мураккаб. Бу нима учун муҳим? Чунки эски иқтисодий тизим, институтлар эски валюта бозори билан боғлиқ эди. Уни ўзгартирмас эканмиз, бошқа ислоҳотларни ўтказа олмасдик. Буни 2017 йилда амалга оширдик.\nИккинчидан, чегараларни очиш, ташқи-иқтисодий фаолиятни модернизация қилиш борасида кўп ишларни амалга оширдик. Экспорт олдидаги тўсиқлар, солиқ тўловларини қисқартирдик. Қўшниларимиз билан чегараларни очдик. Қўшни мамлакатлар билан чегаралардан одамлар, товарларнинг ўтишини чеклаш – бу биз яратган ҳақиқий «Берлин девори» эди. Чегаралар ҳеч қачон бўлмаган, бу миллионлаб одамларнинг фожиаси эди.\nУчинчидан, биз банк секторида пул айланмаси тизимида ислоҳот ўтказдик.\nБанк тизими даҳшатли бўлган, мижозларга йўналтирилмаган эди. Банклар ҳар бир чек учун комиссион йиғим олиш билан шуғулланишарди. Тизимдаги пуллар даҳшатли ҳолатда эди: бозорга келганингизда нарх турлича бўларди – нақд пул, доллар, карточка, корпоратив карточка, пул ўтказиш учун турлича нархлар айтиларди. Нархлар ўртасида тафовут бўларди. Бу – ҳар бир валютачи ўз валютасини босиб чиқарадиган феодал тизим эди. Марказий банк ўз валютасини босиб чиқарарди. Бозорга борганингизда бир рюкзак пул билан бориш керак эди, чунки энг оддий нарсаларни сотиб олиш учун ҳам ана шу минг сўмлик купюраларни олиб юриш керак бўларди. Биз ҳамён нима эканини унутгандик. Бу ерда ҳам кўп ишлар амалга оширилди. Банклар ихтисослашди.\nКатта ютуқларга эришилган тўртинчи йўналиш – солиқ ислоҳотлари.\nЭски солиқ тизими ҳар сонияда иқтисодиётимизни ўлдираётганди. У иқтисодий ривожланиш учун ҳеч қандай имконият қолдирмаётганди. Тадбиркорлар ўз фаолиятига асос солиш учун қандай ҳаракат қилмасин, эски солиқ тизимида тақиқ, чекловлар топиларди.\nКенгайишни истайсизми? Кенг ҳажмдаги иқтисодиётдан фойдаланишни хоҳлайсизми, умумий режимга ўтасиз, солиқ юки бир неча мартага ортади.\nКўпроқ ишчиларни ишга оласизми? Солиқлар шундай қилинардики, одамларга маош тўлаш имкони бўлмасди. Эски солиқ тизими тадбиркорларга ҳеч қандай имконият қолдирмасди.\nЎтган йили солиқ ислоҳотини ўтказдик. Айрим амалдорларда уни «оқимда» қолдириш истаги бўлди. Биз уни [эски солиқ тизимини] қолдирмадик. Биз уни катта хатолар, пробеллар билан амалга оширдик, азият чекканлар кўп. Лекин амалдаги солиқ тизими бир неча йиллар олдингига қараганда яхшироқ.\nСўнгги йилларда амалга оширилган муҳим ислоҳотлардан бири – бизнесни юртишдаги маъмурий тўсиқларнинг қисқартирилиши.\nКўплаб тўсиқлар бартараф этилди. Бизнес эркинроқ бўлиши керак, тадбиркор бозор иқтисодиётида шуғулланиши керак бўлган ишлар билан машғул бўлиши мумкин. Бунга қадар вақтнинг 80 фоизи функциялар, операциялар, ҳукумат билан алоқаси учун сарфланарди. Бошқа мамлакатларнинг хаёлига ҳам келмайдиган операциялар учун вақт кетарди, лекин тадбиркорларимиз улар билан шуғулланарди.\nБу – фақат бошланиши. Аслида ҳали жуда катта ислоҳотлар амалга оширилиши керак. Иқтисодиётимизнинг бошқа соҳа, секторларида ўйин қоидаларини ўзгартириш керак.\nМенинг назаримда амалга оширилиши керак бўлган ислоҳотлар қайсилар?\nҲозирда биринчи рақамли муаммо – мулк ҳуқуқини ҳимоя қилиш. Ҳамма ерда мулк ҳуқуқини ҳимоя қилувчи шаффоф тизимни яратмас эканмиз, бозор иқтисодиёти ривожланмайди, инвесторлар бу ерга келмайди. Бунинг учун «тешиклари», қарама-қаршиликлари, ортиқча тақиқлари кўп бўлган қонунчиликни қайта кўриб чиқиш керак.\nСуд тизимини ислоҳ қилиш керак. Суд тизими ҳозирда ўзининг асосий функциясини етарли даражада бажармаяпти: одамларнинг ҳуқуқларини тўла ҳимоя қилмаяпти.\nИккинчи йўналиш – рақобатбардош муҳитни яратиш. Корхоналарга яратилган шароитлар тенг эмас. Рақобат – бозор иқтисодиётининг двигатели. Ривожланган рақобат муҳитини яратмас эканмиз, олдинга ҳаракатлана олмаймиз. Бунинг устида кўп иш олиб бориш керак.\nУчинчиси – административ ислоҳотлар. Бу энг мураккаби. Бу – давлатнинг ўзини ислоҳ қилиш. Бизда давлат бошқарувининг эскирган, самарасиз тизими амал қилмоқда. Капитал ислоҳотлар зарур.\nДавлат сектори ва қишлоқ монополияси секторидаги ислоҳотлар. Энг йирик корхоналарнинг кўпчилиги, йирик банкларнинг барчаси давлатга тегишли. Банк активларининг 80 фоизидан кўпроғи давлатга тегишли. Монополиянинг барча секторлари давлатга тегишли. Бу жуда самарасиз тизим, уни ислоҳ қилиш керак ва бу йўналишда қиладиган ишлар жуда кўп.\nРақобатни ривожлантириш керак, жумладан, бизда табиий монополия саналадиган соҳаларда ҳам. Аслида кўпчилиги табиий эмас, сунъий равишда яратилган. Бу соҳаларда ҳам бемалол рақобатни ривожлантириш мумкин.\nҚишлоқ хўжалигини ислоҳ қилиш. Ҳали ҳам иқтисодиётимизнинг энг кўп бошқариладиган сектори. Ўтган йили қишлоқ хўжалигини ривожлантириш стратегияси ишлаб чиқилди. Жорий йилда президент давлат буюртмаси бекор қилинишини айтди. Пахта ва ғалла учун давлат буюртмаси социализм эмас, феодализм сарқити эди. Биз ва ниҳоят буни амалга оширишни бошладик. Яқин келажакда яна ислоҳотлар амалга оширилиши керак.\nИжтимоий соҳа – таълим, соғлиқни сақлаш тизимини ислоҳ қилиш. Қандайдир олдинга силжишлар бор, лекин аслида жуда жиддий ва катта ислоҳотлар амалга оширилиши керак.\nБу энг, энг, энг базавий ислоҳотлар. Аслида жуда кўп ислоҳотлар ўтказилиши керак.\nИслоҳотлар ўтказсак, юзага келган ана шу «оқимдан» чиқиб кетсак, иқтисодий ривожланиш, бой иқтисодиётни яратиш учун имконият пайдо бўлади», – дейди Юлий Юсупов.\nЭксперт фикри: Ўзбекистондаги иқтисодий ислоҳотларни секинлаштираётган 5та омил ҳақида\nШавкат Мирзиёев: «Демократик ислоҳотлар йўли – биз учун ягона ва энг тўғри йўлдир»\n16:51 / 18.11.2020\n2021 йилда Ўзбекистон иқтисодиёти реал ўсиши 5,1 фоиз бўлиши кутилмоқда — Ҳисоб палатаси\n11:39 / 16.11.2020\nЯнварь-октябрь ойларида Ўзбекистоннинг иқтисодий ҳолати қандай ўзгаргани маълум қилинди


Ҳадис илми мактабида Ал-Азҳар тажрибаси қўлланилмоқда | Azon.uz - Ахборот-таҳлилий портал\n953 09:00 03.02.2020\nҲадис илми мактаби нуфузли олий талим муассасаларидан бири бўлиб, ўз талабаларининг илмий савияси ва малакасини Ал-Азҳар мезонларига университети тенглаштиришга катта эътибор қаратмоқда. Ал-Азҳарнинг икки нафар профессори бу ерда дарс беришга жалб этилгани ҳам шундан.\nДарслар ва тўгарак машғулотлари Ал-Азҳар услубига мувофиқ ташкил этилмоқда.\nМактаб ректори О.Юсупов бошчилигидаги махсус комиссия имтиҳон жараёнларини назорат қилиб бормоқда.\nЎқув йилининг биринчи ярми бўйича якуний назорат синовлари тўлиқ араб тилида бўлиб ўтмоқда. Бу мактаб билан Ал-Азҳар университетини янада яқинлаштиришга хизмат қилади.\nҲозирги кунга қадар ўтказилган имтиҳон натижаларига кўра, талабаларнинг билим даражаси умумий талабнинг 90 фоизидан юқори кўрсаткични ташкил этмоқда.\nБир сўз билан айтганда, Ҳадис илми мактаби ўқитувчилари талабаларнинг билимини бойитиш, бу даргоҳ келажакда энг юқори натижаларга эришиши, том маънода ҳадисшунослик бўйича энг олий илм маскани мақомига эришиши учун барча имкониятларни ишга солмоқда.\nАл-Азҳар Миср ҳадис дарс дарслик Махсус\n2217 18:35 18.11.2021\n3585 15:30 04.09.2021\nМисрда Ўзбекистон Мустақиллигининг 30 йиллиги муносабати билан тадбир ўтказилди\n1996 16:30 03.09.2021\nМисрдан хушхабар: ўзбекистонлик талабалар муаммоси ечилди\n4312 06:19 03.09.2021


Божхона ходимлари томонидан ярим миллиард сўмлик товар давлат эгалигига ўтказилди.\n18:06 / 12.08.2015 2449\nБухоро вилоятида Божхона ходимлари томонидан ярим миллиард сўмлик товар давлат эгалигига ўтказилди.\n«Хўжадавлат» темир йўл чегара божхона пости ходимлари томонидан, БААнинг «HIGH LINE AUTO SPARE PARTS TRADING LLC» фирмасидан юк қабул қилувчи хусусий тадбиркор Комил Фармонов (исм-шарифи ўзгартирилган) номига 5050192 рақамли контейнерда келган юклар божхона назоратидан ўтказилганида, юк кузатув ҳужжатларида кўрсатилмаган, умумий қиймати 507.168.400 сўмлик бўлган 253 турдаги товар (автомашина эҳтиёт қисмлари, автошина, парфюмерия моллари, уй-рўзғор буюмлари, сув насослари, болалар памперси, ошхона жиҳозлари, электр иситгичлар, сувенир буюмлар, чой ва бошқа турли хилдаги товар)лар борлиги аниқланди. Бу ҳақда Бухоро вилоят божхона бошқармаси ахборот хизматига асосланиб, "Телеграф.уз" нашри хабар берган.\nМазкур ҳолат юзасидан божхона текширувлари ва суриштирув ишлари олиб борилиб, Ўзбекистон Республикаси Жиноят Кодексининг 182-моддаси 2-қисми «а» банди билан жиноят иши қўзғатилди. Юқорида кўрсатиб ўтилган умумий қиймати 507.168.400 сўм бўлган товар моддий бойликлари давлат эгалигига ўтказилди. Юк эгасига муқаррар жазо таъминланди.


00:00 / 16.04.2007 | eski savollar | 1385\nАссаламу алайкум ҳазрат,устоз!Оллоҳ сиздан,аҳли оилангиздан ва барча мусулмонлардан рози бо'лсин.Саволлар:1. Бехуда нарсаларга Газабланиш, Куп ва бехуда гапириш каби салбий хислатлардан кутилиш йулини ургатсангиз.2.Намозни янги бошлаган одамлар хам Хадис ва хаёт 5 жуъзда келтирилган:"витрни хуфтондан кегин ухлашдан олдин укиган авфзал" деган маънодаги фатвога амал килса дурустми.\n1. Ғазаб қўзиган пайтда уни илм ва амал билан босилади.Ғазабни илм воситасида даволаш олти йўл билан амалга оширилади:1. Ғазабни ютиш, афв қилиш, ҳилм ва сабрнинг фазли ҳақидаги оят, ҳадис ва хабарларни тафаккур қилиш ва уларнинг савобидан умид қилиш.Молик ибн Авсдан ривоят қилинади:«Умар розияллоҳу анҳу бир кишидан ғазабланди ва уни калтаклашга амр қилди. Мен унга: «Эй мўминларнинг амири! «Кечиримли бўл, яхшиликка буюр ва жоҳиллардан юз ўгир», дедим (Аъроф, 199-оят). Умар ўзига ўзи: «Кечиримли бўл, яхшиликка буюр ва жоҳиллардан юз ўгир», дея бошлади. У Аллоҳ таолонинг Китобидан тиловат қилинса, тўхтар, кўп таъммул ва тадаббур қилар эди. Бироз ўйланиб турди-да, ҳалиги одамни қўйиб юборишга амр қилди».Умар ибн Абдулазиз бир одамни калтаклашга амр қилди- да, сўнг «Ва ғазабни ютувчилар» оятини ўқиб туриб, ғуломига: «Уни қўйиб юбор!» деди.2. Ўзини ўзи Аллоҳ таолонинг азобидан қўрқитиш.Бунда ғазаби келиб турган одам ўзига ўзи «Менинг бу одам устидан бўлган қудратимдан, Аллоҳ таолонинг менинг устимдан бўлган қудрати қанчалар катта. Агар мен бунга ғазабимни ўтказсам, қиёмат куни Аллоҳ таоло менга ғазабини ўтказиши турган гап. Ундан кўра афв қилай, ўзим ҳам қиёмат куни афв қилинсам, ажаб эмас», дейди.3. Ўзини ўзи адоват ва ўч олиш оқибатидан огоҳлантириш.Бунда банда ноўрин ғазаб ўзи учун бу дунёда ҳеч яхшилик олиб келмаслигини эсга олади. Ғазаб фақат бефойда интиқомдан ўзга нарса эмас. У душман орттиришдан бошқага ярамайди.4. Ғазаб чоғида ўзининг қанчалар хунук бўлиб кетишини тасаввур қилиш. Бунинг учун бошқаларнинг ғазаб ҳолатидаги суратини кўз олдига келтиришнинг ўзи кифоя. Одамлар ғазабланган кимсанинг қутирган ит ёки ваҳший ҳайвонга ўхшатишларини эсласин. Шу билан бирга, ғазабни ичига ютиш анбиё, авлиё, уламо ва ҳукамоларнинг сифати эканини ҳам ўйласин. Сўнгра ўша икки тарафдан бирини танлаши кераклигини ўйласин ва ўзига муносиб кўрганини танласин.5. Ғазабни ютмаслик ва унинг талаби асосида иш кўришга чорлаётган омилга назар солиш. Эҳтимол, шайтон унга «Ундан ниманг кам? Шалпайиб қолаверсанми? Одамлар нима дейди? Бир бопла уни!» деб васваса қилаётган бўлиши мумкин. Шунда банда ўзига: «Бу дунёнинг арзимаган обрўси деб охиратдаги обрўнинг тўкилишини ўзингга орттириб олма. Сабр қил! Шайтонга ҳай бер!» дейиши керак.6. Одам ишлар унинг иродаси бўйича эмас, Аллоҳ таолонинг иродаси бўйича бўлаётганини ўйласин. Аллоҳ таолонинг иродасига қарши чиқишнинг оқибати нима бўлишини хаёлига келтирсин.ҒАЗАБНИНГ АМАЛИЙ ДАВОСИСулаймон ибн Сурад розияллоҳу анҳудан ривоят қилинади:«Икки киши Набий соллаллоҳу алайҳи васалламнинг ҳузурларида сўкишиб қолди. Иккисидан бирининг кўзлари қизариб, томирлари бўртиб чиқа бошлади. Шунда Расулуллоҳ соллаллоҳу алайҳи васаллам: «Мен агар у айтса, ундаги бу нарса кетадиган калимани биламан. У “аъузу биллаҳи минаш-шайтонир рожийм»дир , дедилар.Бас, у: «Менда жиннилик бор деб ўйлайсанми?» деди».Тўртовлари ривоят қилишган.Ғазаби чиқиши олдини олиш ниятида бўлган одам «Аъузу биллаҳи минаш шайтонир-рожийм»ни айтиб турмоғи лозим.Абу Зарр Ғифорий розияллоҳу анҳудан ривоят қилинади:«Расулуллоҳ соллаллоҳу алайҳи васаллам: «Сизлардан кимда ким ғазабланса, тик турган бўлса, ўтириб олсин, ғазаби кетса кетди, бўлмаса ёнбошласин», дедилар».Абу Довуд ва Аҳмад ривоят қилган.Албатта, бу ишларнинг ғазабни сўндириши тажрибада ҳам собит бўлган.Имом Абу Довуд Абу Воил ал-Оссдан қуйидаги ривоятни келтиради: «Урва ибн Муҳаммад Саъдийнинг олдига кирган эдик. Бир одам гапириб унинг ғазабини қўзғади. Шунда у ўрнидан туриб таҳорат қилди. Сўнгра: “Отам менга бобом Атийя розияллоҳу анҳудан ушбу ривоятни айтиб берган эди”, деб қуйидагиларни айтди:Атийя Саъдий розияллоҳу анҳудан ривоят қилинади:«Расулуллоҳ саллоллоҳу алайҳи васаллам: «Ғазаб шайтондандир. Шайтон эса оловдан яратилгандир. Олов сув билан ўчирилади. Кимнинг ғазаби келса, таҳорат қилиб олсин», дедилар».Абу Довуд ривоят қилган.Албатта, мазкур ва шунга ўхшаш чоралар ғазабни қайтариш учун қўлланиладиган ёрдамчи чоралардир. Ғазабнинг асосий чораси эса, Аллоҳга бўлган иймон, қиёматдан умидворликдир. Ғазаби чиққан одам дарҳол Аллоҳ таолони эслаши, У зот ҳар бир нарсани кўриб билиб турганини ва ҳамма нарсани ҳисоб-китоб қилишини билиши зарур. Шунингдек, ғазабни ишга солиб ёмонлик қилса, қандай жазо олишини, ғазабини ютиб ортга қайтса, қандай савоблар олишини ўйлаши зарур.Вақтнинг қадрига етган одам уни фойдасиз нарсага сарфламайди. Чунки Аллоҳ таолонинг зикрини қўйиб, кераксиз гап-сўзлар билан машғул бўлган одам гавҳарни қўйиб, тезакни олган билан баробардир. Бу эса умрни бекор ўтказишдир.Али ибн Абу Толиб розияллоҳу анҳудан ривоят қилинади:«Расулуллоҳ соллаллоҳу алайҳи васаллам: «Ўзига кераксиз нарсани тарк қилиш киши Исломининг гўзаллигидандир», дедилар».Термизий ривоят қилган.Абу Ҳурайра розияллоҳу анҳудан ривоят қилинади:«Набий соллаллоҳу алайҳи васаллам: «Ким Аллоҳга ва охират кунига иймон келтирган бўлса, яхши гап айтсин ёки жим турсин», дедилар». Тўртовлари ривоят қилган. Ибн Амрдан ривоят қилинади: «Ким сукут сақласа, нажот топади».Аҳмад ва Термизий ривоят қилган.Абу Саъиддан ривоят қилинади:«Одам боласи тонг оттирса, унинг аъзоларининг барчаси тилга, бизнинг ҳақимизда Аллоҳдан қўрқ! Биз сенга боғлиқмиз. Тўғри бўлсанг, тўғримиз. Эгри бўлсанг, эгримиз, дейдилар».Термизий ривоят қилган.Абу Ҳурайра айтади: «Гапнинг ортиқчасида яхшилик йўқ». Умар ибн Хаттоб розияллоҳу анҳу: «Кимнинг гапи кўпайса, хатоси ҳам кўпаяди», деган.Ҳакимлардан биридан: «Сени бунчалик ҳикматга нима етказди?» деб сўралганда, «Билган нарсамни сўрамайман, кераксиз нарсани гапирмайман», деб жавоб берган экан. 2. Намозни янги ўқиганлар мазкур гапга амал қилса бўлади.


Дунёдаги энг бой одам «Ер учун асосий таҳдид»га қарши курашга 10 млрд доллар ажратди\nЖефф Безос Ерни қутқариш учун маблағ ажратадиган махсус жамғарма ташкил этди. Миллиардер ўз бойлигининг қарийб 8 фоизини унга йўналтирди\nAmazon асосчиси Жефф Безос иқлим ўзгаришига қарши кураш учун 10 миллиард доллар ажратиш тўғрисида қарор қабул қилди. Бу ҳақда у Instagram’да ёзди.\nМиллиардер сўзларига кўра, иқлим ўзгариши «сайёрамиз учун энг катта таҳдиддир». Безоснинг таъкидлашича, у бошқа одамлар ва ташкилотлар билан биргаликда Ерга иқлим ўзгаришининг фалокатли таъсири билан курашишнинг янги усулларини топиш мақсадида ишлаш ниятида.\nAmazon раҳбари айтишича, юқорида кўрсатилган маблағ ўзи томонидан ташкил этилган «Безос Ер жамғармаси»га йўналтирилади. Тадбиркорнинг қайд этишича, жамғармадан маблағ ушбу муаммо устида ишлайдиган олимлар, фаоллар ва нодавлат ташкилотларга ажратилади. «Мен ёзда грантлар беришни бошлайман», - деб ёзди у.\nБундан ташқари, Безос йирик ва кичик компаниялар, турли мамлакатлар ҳукуматлари, халқаро ташкилотлар ва оддий одамларни ҳамкорликда ишлашга чақирди. «Ер барчамизни бирлаштирадиган нарса, уни биргаликда ҳимоя қилайлик», - дея хулоса қилди миллиардер.\nДунёдаги энг бой одамларнинг пулини реал вақт режимида кузатиб борувчи Forbes рейтингига кўра, Жефф Безос 129,9 миллиард доллар билан ер юзидаги энг бой одам саналади. Иқлим ўзгаришига қарши курашиш учун ажратган 10 миллиард доллар - унинг бойлигидан қарийб 8 фоизни ташкил этади.\nБундан олдин ҳам Безос ўз бойлигидан хайрияга катта маблағлар ажратган. Хусусан, ўтган йил кузида у уйсизларга ёрдам бериш учун 100 миллион доллар тақдим этди, январь ойида эса Австралиядаги ўрмон ёнғинларига қарши курашиш мақсадида 690 минг доллар ўтказди.\nЎтган йил май ойида миллиардернинг собиқ рафиқаси Маккензи Безос ўз бойлигининг ярмини хайрия ишларига бериб юборган эди. Бир йил олдин эри билан ажрашгандан сўнг, у Amazon’нинг 4 фоиз акциялари эгасига айланди. Компания акцияларининг ўша пайтдаги қийматига кўра, Маккензининг бойлиги деярли 36 миллиард долларни ташкил этган.\nЖефф Безоснинг собиқ рафиқаси дунёнинг энг бой аёлига айланди


Татаристонда "инқилобчи" мардикор ушланди\nШанба куни Татаристон ички ишлар махсус гуруҳи томонидан Ўзбекистон конституциявий тузумига тажовуз қилганликда айбланаётган ўзбек муҳожири ҳибсга олинди. Россияда деҳқончилик қилиб, кун кечириб юрган бу йигит халқаро қидирувда бўлганини полиция ходимларидан эшитганини айтмоқда.\n28 апрел куни Татаристон Республикасининг Високогорний туманидаги фермер хўжаликларидан бирида 2010 йилдан буён қидирувда бўлган Ўзбекистон фуқароси қўлга олинди.\n“Бу шахс, оператив маълумотни текшириш давомида Татаристон Республикаси ИИВсининг Уюшган жиноятчиликка қарши кураш бўлинмаси ва полиция спецнази ходимлари томонидан ҳибсга олинди”, дея маълум қилди Татаристон Республикаси ИИВсининг Уюшган жиноятчиликка қарши кураш бўлинмаси бошлиғи муовини Сергей Скворцов.\n- Високогорский тумани Сайя қишлоғи ҳудудида 2010 йилдан буён халқаро қидирувда бўлган Ўзбекистон фуқароси қўлга олинди. У Ўзбекистон Республикаси Жиноят Кодексининг 159-моддаси, яъни “Конституциявий тузумга тажовуз қилиш”да айбланмоқда, дейди исми ошкор этилмаётган ўзбекистонлик ишини тергов қилаётган Сергей Скворцов.\nПолиция раҳбариятининг Озодликка берган маълумотига кўра, ёши 36 да эканлиги айтилаётган Ўзбекистон фуқароси 3 нафар фарзанди ва рафиқаси билан Қозон шаҳрида яшаб келган. У Високогорний туманида етиштирган қишлоқ хўжалиги маҳсулотларини Қозон шаҳрига олиб келиб сотиш билан кун кечирган.\nРоссия оммавий ахборот воситаларида бу мардикор йигит "инқилоб уюштиришга урингани" тўғрисида хабар қилинмоқда.\nОзодлик радиосининг Татаристон ИИВ сидан олган оператив видеотасвирда сўроққа тутилаётган бу йигит нима учун ҳибсга олинганини билмаслигини айтади.\nОператив ходим: Сиз федерал қидирувда бўлганингиздан хабарингиз борми?\nМардикор йигит: Ҳа, Ўзбекистонда..\nОператив ходим: Қайси модда бўйича?\nМардикор йигит: Билмадим.\nОператив ходим: Нима содир этгансиз?\nМардикор йигит: Ҳеч нима содир этганим йўқ.\nОператив ходим: Сиз қидирувда эканингизни қаердан билдингиз?\nМардикор йигит: Сўроқ давомида айтишди...\nЎзбекистонлик инқилобчи сўроқ қилинмоқда\nПолиция ходимларига кўра, 36 ёшли ўзбекистонлик ҳозирда Қозон шаҳар тергов изоляторларидан бирида сақланмоқда, унинг экстрадиция қилиш масаласи кўриб чиқилмоқда.\nБу шахснинг ҳибсга олинганидан хабар топган Москвадаги “Фуқаровий кўмак” ташкилотининг Марказий-осиёлик қочқинларга кўмак дастури раҳбари Елена Рябинина Озодликка якшанба куниёқ ўзбекистонлик бу йигитга адвокат тайинланганини маълум қилди.\nУ Жиноят Кодексининг 159 моддаси юзасидан Ўзбекистон Республикасидан Россияга охирги пайтларда келаётган сўровларнинг бирортаси бўйича бадарға қилиниши сўралаётган шахслар берилмаганини таъкидлайди.\n- Ўзбекистон фуқароларни қидирувга бериши билан боғлиқ вазият ўзгаришсиз қолмоқда. Лекин бизда вазият ёмон деб бўлмайди, чунки 159 ва бунга ухшаш 244-1 (Жамоат хавфсизлиги ва жамоат тартибига таҳдид соладиган материалларни тайёрлаш ёки тарқатиш -таҳр.) ва 244-2 (Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш- таҳр.) жиноий моддалари юзасидан айбланаётган Ўзбекистон фуқароларининг экстрадиция қилиниши бўйича қатор рад жавоблари берилган. Бироқ, озод қилинганидан кейин бу шахсларни депорт қилиш ёки ўғирлаш хавфи сақланиб қолмоқда, дейди марказий осиёлик қочқинлар масалалари бўйича ҳуқуқ фаоли Елена Рябинина.\nОзодлик Қозонда ҳибсда сақланаётган ўзбекистонликнинг кейинги тақдирини кузатиб боради.


7 йил аввал 7137 siyrat.uz\nПайғамбар алайҳиссалом Мадинага ҳижрат қилишларидан олдин Аллоҳ у кишини Исро ва Меърож мартабасига эриштирди. Расулуллоҳнинг Маккадаги Масжидул Ҳаромдан Байтулмақдисга бир кечада бориб келишлари Исро деб, шу куни кечаси осмонга чиқиб, руҳий олам билан танишиб қайтганлари эса Меърож деб аталади. Аҳли сунналар — эътиқод ва амалларида Пайғамбарнинг суннатига ва саҳобаларнинг йўлига эргашувчилар ва тўрт чоҳарёр: Абу Бакр, Умар, Усмон, Алини қонуний халифа деб эътироф этганлар — сарвари олам Меърожга жисман чиқиб тушганлар деб ҳисоблашади. Оиша розияллоху анҳо Расулуллоҳнинг Аллоҳни кўрганликларини инкор этади. У: «Кимки Пайғамбар Худо билан кўришган деса, гуноҳкор, бўҳтончи бўлади», дейди.\nИсро воқеаси Қуръондаги Исро сурасинииг 1-оятида бундай баён этилган: «Бандасига ўз қудратининг нишоналарини намоён этиш учун уни бир кечада Масжидул ҳаромдан теварак-атрофи барокатли Масжидул Ақсога олиб борган Аллоҳ покдир. У ҳамма нарсани кўриб, билиб тургувчи Зотдир». Меърож воқеаси «Саҳиҳул Бухорий» ва «Саҳиҳул Муслим» китобларида ҳаққоний баён этилган. Қози Иёз ҳам ўзининг «Шифо» асарида бу ҳақда алоҳида тўхталиб ўтган. Анас ибн Моликдан ривоят қилинишича, Расулуллоҳ Меърож воқеасини шундай баён этганлар: «Менга эшакдан каттароқ, хачирдан кичикроқ қадами илдам бир дулдул келтирилди. Уни миниб Байтуллоҳга бордим. Дулдулни пайғамбарларнинг уловлари турадиган жойга боғлаб, масжидда икки ракаат намоз ўқиб чиқдим. Жаброил менга бир идишда май билан иккинчи идишда сут келтирди. Мен сутни танладим. «Табиий нарсани топдинг», деди Жаброил. Шундан кейин осмонга кўтарилдик. Жаброил осмоннинг очилишини талаб қилди. Шу пайт: «Кимсан?» деган овоз эшитилди. Жаброил ўзини танитди. «Ёнингдаги ким ?» деб сўради бояги овоз. «Муҳаммад », деди Жаброил. «Унинг пайғамбарлик вақти келдими?» деди овоз. «Ҳа», деди Жаброил. Шундан кейингина осмоннинг қопқалари очилди. У ерда мен Одам алайҳиссаломни кўрдим. У зоти муборак менга пешвоз чиқиб, яхшилик тиладилар. Ундан кейин иккинчи осмонга кўтарилдик. Бу ерда ҳам аввалги савол-жавоблар такрорланиб, кўкнинг дарвозалари очилди. Бу ерда Яҳё билан Ийсони учратдим. Улар ҳам менга пешвоз чиқиб, яхшиликлар тилашди. Учинчи осмонга ҳам шу тахлит чиқдик ва бу маъвода жами гўзалликнинг ярми ато этилган Юсуфни кўрдим. У ҳам менга пешвоз чиқиб, яхшилик тилади. Тўртинчи осмонда Аллоҳ таоло Марям сурасининг 58-оятида: «Идрисни юқори даражага кўтардик», дея эътироф этган Идрис билан юз кўришдик. Бешинчи осмонда Ҳорун билан, олтинчи осмонда Мусо билан учрашдим. Улар ҳам менга пешвоз чиқиб, яхшилик тилаб қолишди. Еттинчи осмонда Байтулмаъмурга суяниб ўтирган Иброҳимни кўрдим. Байтулмаъмурга ҳар куни етмиш минг фаришта кириб чиқар, бир марта ташриф буюрганларига қайтиб келиш навбати тегмас экан. Кейин Сидратулмунтаҳо дарахтини кўргани бордик. Унинг япроқлари филнинг қулоғидек, мевалари қовоқдек келар экан. Роббимнинг амрига биноан бу дарахт ўзгариб, товланиб турарди. Унинг таъриф-тавсифига барча махлуқлар қатори одам ҳам ожиз. Аллоҳ таоло менга баъзи ишларни ваҳий қилиб, бир кеча-кундузда эллик марта намоз ўқишни буюрди. Мен Мусонинг ёнига келганимда у: «Роббинг умматингга нималарни фарз қилди?» деб сўради. Мен эллик марта намоз ўқишни буюрганини айтдим. «Изингга қайтиб, Роббингдан ибодатни енгиллатишини ўтин, умматингнинг бунга тоқати етмайди. Сендан аввал мен бани Исроилни синаб кўрганман», деди. Мен дарров изимга қайтиб: «Эй Роббим, умматимга енгиллик бер», деб ёлбордим. У намознинг беш маҳалини қисқартирди. Мусонинг ёнига келиб воқеани баён этдим. У юқорига чиқиб, яна енгиллик сўрашни маслаҳат берди. Шу зайл Роббим билан Мусонинг ўртасида зир қатнадим. Токи Парвардигорим: «Эй Муҳаммад, бир кеча-кундузда беш маҳал намозни фарз қилдим. Ҳар бир намозга ўн маҳалнинг, беш маҳалга эллик маҳалнинг савобини бераман. Кимки бирон эзгуликни ўйлаб, уни қилолмаса, бир яхшиликнинг савоби, мабодо кўнглига туккан эзгуликни рўёбга чиқарса, ўн яхшиликнинг савоби берилади. Кимки бирон шумликни кўзласа-ю, амалга оширмаса, ёмонлик ёзилмайди, мабодо ўйлаган ёмонлигини қилса, битта ёмонликнинг гуноҳи ёзилади», деди. Мусонинг ёнига келиб бўлган гап-сўзларни айтдим. У яна Роббингдан енгиллик сўра, деб маслаҳат берди. Мен: «Ҳадеб Роббимнинг ҳузурига бораверишдан уяламан», дедим.\nПайғамбар алайҳиссалом шу куни кечаси Маккага қайтдилар. Эрталаб масжидга чиққанларида Абу Жаҳл ибн Ҳошимга тунда юз берган воқеаларни гапириб бердилар, Эси оғиб қолган Абу Жаҳл: «Ҳой Каъб ибн Луай жамоати, буёққа келинглар!» деб одамларни чақирди. Томошаталаб Қурайш мушриклари югургилаб келишди. Расулуллоҳ уларга ҳам Меърож воқеасини баён этдилар. Кофирлар ҳайратдан ёқа ушлаб, бўлмаган гап, дея чуввос солишди, баъзилари чапак чалиб юборишди, баъзилари пешонасини тутамлаб ўйга чўмишди, иймони заифроқлари шу заҳоти диндан чиқди. Эринмаган хабарчилар бу гапни Абу Бакрга етказишганда: «Пайғамбар алайҳиссалом шундай деган бўлсалар, демак, рост гап экан», деди. «Унинг шу бўлмағур гапига ҳам ишонасанми?» дейишди мушриклар. «У кишининг бундан ғайритабиий гапларига ҳам сўзсиз ишонаман», деди Абу Бакр. Шу кундан эътиборан Абу Бакр Сиддиқ ростгўй, самимий, ҳақгўй одам деб аталди. Ночор қолган мушриклар Расулуллоҳни синаб кўрмоқчи бўлишди: Байтулмақдисни кўрганлари бу масжиднинг шакли-шамойили қандайлигини сўрашди. Расулуллоҳ Байтулмақдисни илгари кўрмаган эдилар, лекин Аллоҳнинг ёрдами билан унинг қандай қурилганини, нечта эшиги борлигини, ҳатто қандай безаклар билан зеб берилганини аниқ айтиб бердилар. «Буни-ку топдинг, энди бизнинг ўша ёққа кетган карвонимиз ҳақида гапириб бер», дейишди мушриклар. Расулуллоҳ мушрикларнинг Шомга кетган карвонида нечта туя борлиги, одамларининг аҳвол-руҳияси ҳақида хабар бериб, карвон фалон куни кун ёришганда шаҳарга кириб келади, тарғил туя йўл бошловчи бўлади, дедилар. Мушриклар айтилган куни йўлга чиқиб туришди. Чиндан ҳам қуёш уфқдан бош кўтарганда узоқдан тарғил туя етовидаги карвон кўринди, лекин бу ҳол уларни иймонга келтириш ўрнига кофирлиги ва тарсолигини баттар кучайтирди. Бу ҳодисани кўз бойлоғичлик, фолбинликка йўйишди.\nМеърожга чиқилган туннинг эртаси Жаброил алайҳиссалом келиб, Расулуллоҳга беш вақт намозни ўқиш тартиблари ҳамда намоз вақтларидан таълим берди: икки ракаат бомдод намози тонг ёришганда, тўрт ракаат пешин намози кун оға бошлаганда, тўрт ракаат намозидигар нарсаларнинг сояси икки баробар узайганда, уч ракаат шом намози кун ботганда, хуфтон намози қизил шафақ йўқолгандан кейин ўқилади. Беш вақт намоз фарз бўлишидан аввал Расулуллоҳ Иброҳим алайҳиссаломга ўхшаб эрталаб ва кечқурун икки ракаатдан ибодат қилардилар.


Ушбу мақолада компьютер йиғиш билан танишиб чиқамиз. Компьютер бир нечта қурилма ва платалардан ташкил топади. Қурилмаларнинг хар бирини нимага ишлатилидан хабардор бўлсангиз, ўзингиз бемалол компьютер йиғиб олишингиз мумкин. Компьютерни йиғиш, операцион тизимни ва ишлаш учун керакли дастурларни юклаш 1 соатадан 3 соатгача вақт олиши мумкин.\nКеракли асбоб ва қурилмалар:\nКомпьютер корпуси (Case)\n"Блок питания" (агар корпусни ўзида бўлмаса)\nОна плата (Mother board)\nВидео карта (она платага бириктирилган хам бўлиши мумкин) - тасвирни мониторга етказиб бериш учун ишлатилади.\nТезкор хотира - Оператив хотира (RAM)\nҚаттиқ диск (HDD)\nТармоқ картаси (агар компьютер тармоқга уланадиган бўлса ва ички тармоқ картаси бўлмаса)\nОперацион тизим (Windows, Linux...) ва керакли дастурлар (MS Office, Open office...)\nДиққат! Компьютер йиғиш вақтида электр ускуналар билан ишлаш қўлланмаларига амал қилинг.\nКомпьютер йиғишда бир нарсани эсда тутингки, замонавий компьютер қурилмаларини, хох бу она плата, хох қаттиқ диск бўлсин бир бирига нотўғри тарзда улаб қўйишни иложиси йўқ. Яъни, хар бир қурилмани жойлаштирувчи "калити" бўлади. Уни бошқачасига куч ишлатмасдан умуман улаб ёки жойлаштириб бўлмайди.\nКомпьютер қандай вазифини бажаришлигини аниқлаштириб олинг. Уни нархи компьютер қандай вазифани бажаришлигига тўғридан тўғри боғлиқ. Word, Excel ва шунга ўхшаш офисда ишлатиладаган дастурлари билан арзон "офис компьютери" хам қийналмасдан ишлай олади. Турли хил оғир ўйинлар, гарафик дастурлар билан ишлаш учун эса кучли компьютер йиғиш керак бўлади. Албатта, уни нархи хам қиммат бўлади.\nБўлажак компьютерга қурилмаларни харид қилишда сотувчидан бу қурилмалар бир бирига "совместимый" яъни мос келишини олдиндан аниқлаштириб олинг. Барча қурилмалар, энг аввало, компьютерни корпуси ва она плата билан мос келадиган бўлиши керак.\nКомпьютер йиғиш қўлланмаси:\nКомпьютерни йиғишга иложи борича кенгроқ жой топинг. Сабаби қурилмаларни бир бирини устига қўймаслик лозим ҳамда уларни ерга тушиб кетишлик хавфидан хам холи бўлинади.\nбўш жой ва отверткани тайёрланг.\nЙиғиш жараёнини корпусдан бошлаймиз. Уни ён қопқоғини (баъси корпусларни қопқоғи корпусни тўлиқ қоплаган бўлади) очинг. Шунда, корпусни ичидаги бўш жой очилади.\nКорпусга керакли қурилмаларни жойлаш учун уни ёнламачасига жойлаштиринг.\nОна платани қутисини очинг. Компьютерни барча қурилмалари она платага уланади. Она платани корпусни ичига шундай жойлаштирингки, унинг бир учидаги "разъем"лар корпусни орқа тарафидаги катта очиқ жойга тўғри келсин. Копусдаги бу очиқ жой айнан она платани разъемлари корпусдан ташқи томонга чиқиб туриши учун мўлжалланган.\nКорпуснинг майда шурупларидан фойдаланиб, она платани корпусга махкамланг. Она платани корпусга тўғри жойлаштирган холатда, уни махкамлаш учун мўлжалланган тешикчалари корпусни тешикчаларига тўғри келади.\nОна платадаги процессор сокетини химоя қопқоғини олиб ташланг. Сокетдаги "рычаг"ни кўтаринг ва махкамлаш "пластинаси"ни очинг. Процессорни қутисидан эҳтиёткорлик билан олинг, бунда процессорни фақат ёнларидан ушланг, ундаги контактларга қўл теккизманг! Процесорни она платадаги сокетга тўғри вертикал тарзда жойлаштиринг.\nПроцессор бурчакларидан бирида чизилган сариқ чизиқчага ва сокетдаги чизиқчаларга эътибор беринг. Бу чизиқчалар процессорни сокетга қай тарафдан жойлаштириш кераклигини кўрсатади.\nБундан ташқари, процессорни ён тарафларида чуқурчалар сокетда эса бўртиб чиқган дўнгликлар мавжуд. Бу ўша боя айтиб ўтган процессорни "калит"и хисобланади.Процессорни сокетга жойлаштиринг. Махкамлаш "пластинаси"ни ёпинг ва "рычаг"ни жойига тушуринг.\nЭнди эса, процессорни устига кулер (вентилятор)ни махкамлаб жойлаштириш керак. Процессор сокетини атрофидаги 4та тешикларга эътибор беринг. Кулерда хам 4та "оёқ" борлигини кўрасиз. Кулерни процессорни устига шундай жойлаштирингки, унинг оёқлари она платадаги шу тешикчаларга кирсин. Кейин уларни кетма-кет секин босиб чиқилади. Хар бир оёқчани босиб киргазилганда овоз эшитасиз. Кулерни яхшилаб жойлашганлигига, эътибор беринг. Уни бир икки қимирлатиб кўринг. Кулер процессорни устида махкам туриши ва уларни орасида хеч қандай "зазор" бўлмаслиги керак. Энди эса кулердан чиқган симни она платадаги CPU-FAN даб номланган "разъем"га уланади.\nЭнди она платага тезкор хотира (RAM)ни жойлаштирамиз. Тезкор хотирани хам фақат ёнларидан эхтиёткорлик билан ушлаш лозим. Она платада хотира учун 2,3,4 ёки ундан хам кўп "гнездо" бўлиши мумкин. Хотирани энг биринчи "гнездо" (процессорга энг яқини) га улаймиз. Аввал хотира жойлашадиган гнездодаги икки оқ рангли ушлагичларни орқа томонга итариб очамиз. Хотирани она платага кирадиган паст тарафига эътибор у бир нечта бўлимларга бўлинганлигини кўрсаиз. Она платадаги хотира "гнездо"си хам бўлимларга бўлинган. Демакки, хотирани нотўғри киргазиб бўлмайди. Хотирани икки тарафидан "гнездо"га ўрта кучда киргазилса ён томондаги иккита оқ ушлагичлар хотирани устидан "ушлаб" олган холатга келади.\nЭнди компьютер корпусига "блок питания"ни жойлаштирамиз.\nКорпусни орқа томонидан унга "блок питания"ни шуруплар ёрдамида махкамлаймиз.\nЭнди "блок питания"дан чиқган, она плата ва процессорга ток берувчи симларни (24 ва 4 "пин"лик), она платадан улаймиз.\nКорпусга қаттиқ дискни жойлаштирамиз ва шуруплар билан корпусга махкамлаймиз.\nҚатитқ дискга иккита сим улаймиз. Бири "блок питания"дан чиқган ток берувчи сим, иккинчиси (кўп холларда кўк ёки қизил рангли) она платанинг SATA-портига улануадиган, маълумот алмашинуви учун ишлатиладиган сим. Бу ерда, "блок питания"дан чиқган ток берувчи SATA-симини улашда эътиборли бўлинг. Уни хам ўз "калити" мавжуд. Коннекторга яхшилаб қаралса, у ўгирилган "г" харфини эслатади. Қаттиқ дискдаги порт хам худди шу шаклда. Агар коннектор қийшиқ уланса иш пайитида замыкания бўлиб, қаттиқ диск ишдан чиқиши мумкин.\nКорпусни олди қисмидан қопқоғини очиб, уни ўрнига DVD Rom қурилмасини ўрнатамиз.\nDVD ни корпусга шуруплар ёрдамида махкамлаймиз.\nКорпусни ички қисмидан DVD Rom ни она платага улаймиз. Унга хам худди қаттиқ дискга ўхшаб иккита шнур уланади. Бири SATA- иккинчиси "блок питания" шнури. Худди шу тарзда, компьютерга яна бошқа қаттиқ диск ёки DVD қурилмасини улаш мумкин.\nКорпуснинг олдинги панелига тегишли бўлган майда симчаларни, она платадаги ўз махсус "разъем"ларига улаймиз. Корпус ва она плата ишлаб чиқарувчи корхоналар кўп холларда бир хил стандартларни ишлатишади. Шунинг учун хар бир симни учидаги ва унинг она платадаги ўз "разъем"идаги ёзувлари тўғри келади. Шу ерда "маркировка"ни энг кўп тарқалган турини мисол келтираман:\nHDD-LED – Корпусни олди томонидаги қизил чироқча. Қаттиқ диск ишлашини кўрсатиб туриш учун мўлжалланган (қизил-оқ рангли симчалар).\nPWR-LED – Корпусни олди томонидаги яшил, кўк ёки қизил рангли чироқча. Компьютерда ток борлигини кўрсатади. (яшил-оқ рангли симчалар)\nPWR-SW – Компьютерни ўчириш/ёқиш тугмаси (оловранг-оқ рангли симчалар)\nRESET-SW – Компьютерни "перезагрузк"а қилиш тугмаси (қора-оқ рангли симчалар)\nSPEAKER – Динамик (сариқ оқ рангли симчалар)\nАгар ташқи видео-карта ишлатаман десангиз уни улаш вақти келди. Бунинг учун аввал, видео-карта слоти рўпарасидаги корпусни орқа тарафидаги темирчани олиб ташланади.\nЭнди видео-картани она платадаги ўз слотига (видео-картани турига қараб, PCI-E ёки AGP) жойлаштирамиз. Шунда видео-карта она платага тўғри киргазилса, у махкамланиб қолади ва товуш эшитилади.\nВидео-картани ечиб олмоқчи бўлсангиз уни "слоти"даги ушлаб турувчи калитини ечишни унутманг.\nХудди шунга ўхшаб, тароқ картасини она платани PCI портига ўрнатамиз. Албатта, аввал корпусни орқа тарафидаги темирчани олиб ташланади.\nШунинг билан, компьютерни асосий қисмини йиғиб бўлдик. Лекин корпус қопқоғини ёпишга хали шошмай турамиз. Энди корпусга периферия қурилмаларини улаймиз. Қурилмаларни корпусни орқа қисмидаги "гнездо"ларга уланади.\nКлавиатурани бинафша ранг, сичқончани эса яшил рангли портга улаймиз. Клавиатура ва сичқончаларни USB-портига уланадиган турлари хам мавжуд.\nЭнди мониторни улаймиз. Уни катта кўк рангли "штекер"ини, корпусни орқа тарафидаги кўк рангли VGA портига уланади.\nШнурни иккинчи учи мониторга уланади.\nЯшил рангли кичик портга наушник ёки колонкалар уланади. Қизил ранглигисига эса микрофон. Тармоқ картасини хам ўз портига уланади.\nЭнди "блок питания"ни пилотга, пилотни эса "розетка"га улаймиз. Мониторни хам ток берувчи симини пилотга улаймиз. Баъзи "блок питания"ларни орқасида ўчириб ёқувчи тугмачаси хам бўлади. Бу холда, уни босиб, | холатига келтирамиз. Корпусни олдидаги ёқиш тугмасини босамиз ва мониторни хам ёқиш тугмасини босамиз. Шунда компьютер тўғри йиғилган бўлса, динамикдан бир марта "бип" деган товуш чиқади ва мониторда тасвир пайдо бўлади. Мана энди корпусни қопқоғини ёпиб, компьютерга керакли Операцион Тизимни ва қолган дастурларни ўрнатиш мумкин.


Шереф Малкоч: Қ.Тўқаевнинг «Миллий ижтимоий ишонч кенгаши»ни ташкил қилиши - замон талабига мос тўғри қарор | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон Президенти 100 кунлик иш фаолияти давомида мамлакатда демократик тараққиёт давом этаётганини яққол кўрсата олди. Туркия Республикаси Бош Омбудсмени Шереф Малкоч шундай фикр билдирди. Унинг айтишича, мамлакат раҳбари бошлаб берган ислоҳотлар давлатдаги раҳбарият ва жамоатчилик ўртасида музокарани янада жонлантиради, барқарорликни янада юксак даражага олиб чиқади. Бу эса, ўз навбатида, Қозоғистон иқтисодиётининг жадал ривожланишига ҳисса қўшади. Бундан ташқари, Бош Омбудсмен «Қосим-Жўмарт Тўқаевнинг «Миллий ижтимоий ишонч кенгаши»ни ташкил қилиши - замон талабига мос тўғри қарор», деб таъкидлади.\nШЕРЕФ МАЛКОЧ, ТУРКИЯ БОШ ОМБУДСМЕНИ:\n- Давлат органлари ва хизматчиларининг иш самарадорлигини ошириш халқ билан узвий алоқа ўрнатишда муҳим фактор ҳисобланади. Билимли мутахассис сифатли хизмат кўрсатиши билан бир вақтда давлат бюджетини ҳам тежайди. Буни Қосим-Жўмарт Тўқаев жуда яхши билади. Шу боис биринчи иш кунидан бошлаб у ислоҳотларни шу йўналишга қаратди. Бундан ташқари, мамлакатда Миллий ижтимоий ишонч кенгаши ташкил қилиниши ва митинглар тўғрисидаги қонун ҳужжатлари такомиллаштирилиши демократик тараққиётнинг ёрқин кўриниши.\nҚосим-Жўмарт Тўқаев Қозоғистонни тараққиёт ва ислоҳотлар йўлидан олиб боряпти, дейди Германия парламенти депутатлари. Бундестаг вакиллари айтишича, Тўқаев раҳбарликка келганидан буён ижтимоий сиёсатга катта эътибор қаратмоқда. Шу жумладан, бизнесни, шу жумладан, микротадбиркорликни қўллаб-қувватлаш асосий вазифалар қаторига қўйилиши лозимлигини кўрсатиб ўтди. Президент Тўқаев «жамоатчилик фикрини тинглайдиган мамлакат» тамойилини илгари суриши ҳам демократик тараққиётнинг ёрқин белгиси, дейди улар.\n- Президент Тўқаев келажакни кўзлаб, янада ривожланиш зарурлигини тилга оляпти. Айниқса, халқ билан мулоқотни барча даражада мустаҳкамлаш зарур, дейди. Бу жуда тўғри қадам. Амалдорлар халқ фикрини ҳисобга олгани маъқул. Унинг кўп партиялиликни ривожлантириш ва суд соҳасида ислоҳотлар юритиш тўғрисидаги таклифи ҳам муҳим. Мен бу чора-тадбирларни демократияни ривожлантириш йўналиши, деб атаган бўлардим. Президент Тўқаев илгари сурган муҳим вазифалардан бири – коррупцияга қарши кураш. Биз бу ишда ўз тажрибамизни баҳам кўришга тайёрмиз.\nҚосим-Жўмарт Тўқаев100 кунШереф Малкоч


Меркель ва Мэй Трампнинг миграция сиёсатини танқид қилишди\n17:27 / 29.01.2017\nГермания канцлери Ангела Меркель АҚШ президенти Дональд Трампни Америка иммиграция сиёсатига кескин тус бергани учун танқид қилди. Бунинг натижасида, дунёнинг 7 мусулмон мамлакати фуқароларининг АҚШга кириши вақтинча тақиқланди, деб ёзади Der Spiegel.\nБу ҳақда ГФР ҳукумати вакили Штеффен Зайберт газетага берган интервьюсида маълум қилган.\n«Унинг ишонишича, сўзсиз зарур бўлган террорчиликка қарши кураш, маълум бир халқ ёки дин вакилини гумон қилишга асос бўла олмайди», — деган Зайберт Ангела Меркель ҳақида.\nЗайберт, шунингдек, ҳозирда расмий Берлин икки фуқароликка эга бўлган фуқароларига Америка маъмурияти ҳаракатларининг оқибатларини баҳоламоқда.\nДональд Трампнинг иммиграция сиёсатини Буюк Британия бош вазири Тереза Мэй ҳам танқид қилди.\n«АҚШ иммиграция сиёсати —бу Қўшма Штатлар ҳукуматининг иши. Буюк Британиядаги шу борадаги сиёсат ҳам бизнинг ҳукуматимиз томонидан аниқланиши керак. Бироқ, биз бундай ёндашувни маъқуллай олмаймиз», — дея Мэй сўзларини келтиради Reuters.\nАввалроқ, Канада бош вазири Жастин Трюдо Трампнинг мусулмонларга қарши фармонига муносабат билдириб, қочқинларни қабул қилишга шайлигини изҳор қилган эди.\nМэй Шотландия ҳақида: мустақиллик бўйича референдум вақти эмас\n08:48 / 22.05.2018


АҚШ ўз қўшинларини Афғонистондан 10 кундан кейин олиб чиқа бошлайди - Пентагон\nПентагон раҳбари Марк Эспер “Толибон” билан имзоланган келишувга кўра, АҚШ қўшинларининг Афғонистондан олиб чиқилиши 10 кундан кейин бошланишини маълум қилди. Келишувда 135 кун ичида ҳарбийлар сонини 8600 нафаргача камайтириш кўзда тутилган.\nЭспер, моҳиятан, шу баёноти билан АҚШ президенти Дональд Трампнинг қўшинлар Афғонистонни 29 февралдан бошлаб тарк этиши ҳақида аввалроқ айтган сўзларини инкор этган.\nПентагон раҳбари қўшинлар айнан қачон олиб чиқила бошланиши ҳақидаги саволга бу унга номаълумлигини, бироқ у АҚШ қуролли кучлари штаблари бошлиқлари қўмитаси раиси генерал Марк Миллига 10 кун ичида бу йўналишда ҳаракатланишни бошлашга рухсат берганини айтган.\nЭспернинг таъкидлашича, АҚШ Афғонистонда ИШИДга қарши амалиётни давом эттирмоқда.\n29 февралда доҳада АҚШ ва “Толибон” ўртасида имзоланган тинчлик келишувига кўра, АҚШ, унинг иттифоқдошлари ва коалиция 14 ой ичида Афғонистондан барча қўшинларини олиб чиқмоқчи. Келишув имзолангандан 4,5 ой ичида АҚШ қўшинлари сони 8,6 минг нафаргача қисқартирилиши керак. Шунга мутаносиб равишда коалиция ва иттифоқдошлар қўшинлари ҳам камайтирилади. Сўнгра толиблар барча мажбуриятларни бажарса, қолган 9,5 ой ичида Афғонистондан қолган барча кучлар ҳам олиб чиқиб кетилади.


Икки ойлик чақалоқнинг баҳоси қанча? | Мулоҳаза қила оладиганлар учун.\nДекабрь 18, 2016 от mulohaza в Мақолалар // 0 Комментариев\nОрзигул 1993 йилда ғузорлик Эргаш исмли йигитга турмушга чиқиб, тўрт нафар фарзандли бўлганда болаларининг барчасини эрига ташлаб ажрашиб кетди. 2014 йилда ишлаш учун Новосибирскка кетиб, ўша ерда деҳқонободлик бир эркак билан танишиб, бирга яшади. Ундан ҳомиладор бўлиб қолгач, 2015 йилнинг бошида уйига қайтди. Ойлар ўтиб, фарзанди Равшан туғилди ва Орзигул онасининг уйида яшай бошлади. Тирикчилик ташвишлари кўпайиб, дўконлардан қарзга ботди ва Орзигул яна сафар тараддудига тушди. Аммо …\n— Билмасам, — чайналди Орзигул…\n— Раҳима кеча бир дугонасини етаклаб келибди, дея гапида давом этди Орзигул. — Бухородан, дейди. Кейин билсам, Косондан экан. Тирноққа зор эмиш. Болангизни барибир боқа олмайсиз, унга беринг, харажатларини берамиз, дейди. Бошим қотди. Ўйлаб кўрай, эртага хабар олинглар, дедим…\n— Болангиз сизга эмас, бошқа аёлга кўринаяпти, — деди Нигора фолбин конфетлар билан фол кўриб. — Раҳиманинг гапи тўғри. Барибир бу аҳволда болангизни боқа олмайсиз. Сизга ортиқча юк бўлади. Уларга бериб юборинг. Ташвишидан қутуласиз…\nГурунг узоқ давом этди. Ра¬ҳима яна «ўша масала»да келишганини айтди. Адолат кўзига ёш олиб ялинди. Нигора фолбин ҳам уларга қўшилиб, барибир боласини боқа олмаслигини, бу аҳволда нобуд қилиб қўйишини айтиб, Адолатга берса яхши бўлишини таъкидлади.\nЎЙЛАМАЙ БОСДИМ ТИКАННИ…


Миллий гвардия тоғда яширинган «террористик гуруҳ»ни қўлга олди (фото) - xabar.uz\nМиллий гвардия тоғда яширинган «террористик гуруҳ»ни...\n26.10.2019 14:01 0 8962\nЎзбекистон Республикаси Миллий гвардияси ҳарбий хизматчиларининг аҳолини турли вазиятларда террористик ва экстремистик таҳдидлардан ҳимоя қилиши, аниқ ва тезкор ҳаракатланиш кўникмаларини ошириб бориши мақсадида мураккаб тоғ шароитларида ҳам ўқув машғулотлари ўтказилмоқда. Бу ҳақда Миллий гвардия матбуот хизмати хабар берди.\nСурхондарё вилоятидаги Миллий гвардия бўлинмаларидан бирида ҳафта давомида олиб борилаётган ана шундай ўқувлар реал ҳолатга яқинлаштирилганлиги алоҳида аҳамият касб этиб, ҳарбий хизматчиларни руҳан тоблайди, жисмонан ва ақлан камолга етказади, дейилади хабарда.\nРеспубликамиз бўйлаб турли хил шароитларда доимий равишда ўтказиб келинаётган ўқув-тактик машғулотлар шу мақсадга қаратилган. Бу машғулотлар довюрак ўғлонларнинг жанговар қобилиятини ошириб, амалда ўзларига бўлган ишончи ортишига ва сергак бўлишларига асосий омил бўлиб хизмат қилади.\nСурхондарё Миллий гвардия Террористик ўқув машғулоти\nКоронавирус 23/06, 10:07\nТошкент ва Сурхондарёда аҳоли орасида беморлар аниқланди\nКоронавирус 22/06, 12:30\nҲудудларнинг «ранги» ўзгарди. Қашқадарё, Самарқанд, Сирдарё, Сурхондарё, Тошкент, Фарғона ва Хоразм\nҲодиса 13/06, 20:40\nСурхондарёда босқинчи 4 йилга қамалди


Сайёр қабулда суд қарорлари ва ажримларидан норози бўлган, турли ижтимоий-иқтисодий масалаларда ҳуқуқий маслаҳат ва кўмак сўраб келган фуқароларнинг мурожаатлари тингланди.\nСайёр қабулда 77 нафар фуқаронинг мурожаати тингланиб, шундан 15 таси жиноят ишлари бўйича, 12 таси маъмурий ишлар бўйича, 42 таси фуқаролик ишлари бўйича ва 8 таси иқтисодий судга тааллуқли масалалар юзасидан келиб тушди.\nСайёр қабул давомида 33 та шикоят назорат тартибида ўрганиш учун қабул қилиниб, 44 та мурожаат юзасидан фуқароларга уларнинг мавжуд ҳуқуқлари юзасидан тушунтириш берилди.\nСайёр қабул жараёнида 1 нафар шахсга нисбатан оқлов ҳукми чиқарилди, 2 нафар шахс суд залида қамоқдан озод қилинди.\nБундан ташқари, ўтказилган сайёр қабул давомида Олий суди раиси ўринбосари Б.Исаков аҳоли билан очиқ мулоқотлар ўтказиб, йиғилишда суд-ҳуқуқ соҳасида фуқароларнинг ҳуқуқлари ва эркинликларини янада изчил ҳамда самарали муҳофаза қилиш юзасидан тушунтиришлар берди.


Ўшандабирйўла 9 банк ўз B2B мижозлари ходимларига ва бошқа жисмоний шахсларга овердрафт бўйича таклифлар беришди. Асосан, камида уч ой мобайнида кредит банк пластик карталари орқали маош олганларга: иш берувчининг розилиги билан ва қисқа рўйхат бўйича бўлса-да, ҳужжатлар тақдим этилгандан кейин бериларди. Фоиз ставкаси йиллик 16 % дан 30 % қадар бўлган оралиқда эди. Кредит олиш учун банкка бориш, барча ҳужжатларни тўлдириш ва ҳисоб рақамига пул тушишини кутиш лозим эди.\nБанкка ташриф буюрмасдан кўрсатиладиган хизматларни расмийлаштириш ва олиш ривожланиш йўлида қўйилган кейинги қадам бўлди. Мобил илова орқали ўз мижозларига масофадан туриб кредит расмийлаштиришни биринчилардан бўлиб “Ўзсаноатқурилишбанк” таклиф қилди. Жисмоний шахсларга пуллар, улар қўйган гаров эвазига ва охирги 12 ой учун даромадлар тўғрисидаги маълумотномани талаб қилиш билан берилди. Фоиз ставкаси 47,9 %, имтиёзли давр – 1 кун, кредитнинг энг катта миқдори – 10 000 000 сўм. Маҳсулот бугун ҳам амалда.\nАлоқабанк, Paycom ва Beeline қўшма лойиҳаси онлайн кредитлашда эришилган энг катта ютуқ бўлди. Бир вақтнинг ўзида Beeline мобил операторининг мижозлари бўлган банк пластик карталари эгалари Payme ва Beepul мобил иловалари орқали кичик миқдорда қарз олишлари мумкин бўлди. Қарз масофадан туриб, ҳужжатлар тақдим этилмасдан ва банкка ташриф буюрмасдан берилар эди. Пуллар бир ой муддатга, кунига 1,5 % фоиз билан берилар эди. Лойиҳа Марказий Банкнинг кредит бўйича ставкаларни йиллик 50% оширмасликка доир талабини бузган юқори фоиз ставкаси туфайли 2019 йилнинг январь ойида тўхтатиб қўйилди.\nШу йилнинг ёзида молия хизматлари бозори яна бир онлайн-маҳсулот билан тўлдирилди: InfinBank банк иловасидан чиқмаган ҳолда расмийлаштириш ва олиш мумкин бўлган кредитни таклиф қилмоқда. Илованинг ўзи баҳорда BankExpo кўргазмасида тақдим этилди. Таклифнинг асосий ўзига хос хусусиятлари бу – янгиланиб турувчи кредит лимити ва гаров, кафилларнинг мавжуд эмаслиги, ҳамда сиз туя эмаслигингизни тасдиқловчи далилларни тақдим этишнинг шарт эмаслиги. Шу тарзда InfinBANKнинг online кредитида шубҳасиз бир қатор афзалликлар мавжуд: пул олиш учун фақат бир марта мурожаат қилиш лозим, фоизлар кредит лимитининг фақат фойдаланилган қисми учун ҳисобланади, банкка нима мақсадда харажат қилингани тўғрисида ҳисобот бериш зарурати йўқ. Пулларни бир йилга 24 % дан 31,99 % қадар бўлган оралиқдаги фоиз ставкаси бўйича 16 миллион сўмга қадар беришлари мумкин. 1 сентябрга қадар банкда акция амал қилади – биринчи 25 кун кредит бўйича фоиз ҳисобланмайди.\nНега банк “йўқ” дейди\nУшбу мақолани тайёрлаш жараёнида, биз Тармоқдаги online-кредитлар тўғрисидаги фикрларни ўрганиб чиқдик. Шунга ўхшаш кредитлар ҳақиқатан қулай, чунки улар биринчи навбатда масофавий ҳамда расмиятчилик каби таркибий қисмлардан холи. Билдирилган фикрлар шуни кўрсатдики, айрим мурожаат қилувчиларга рад жавоби берилади, аммо улар бунинг сабабини тушунмайдилар. Масалан, офлайнда барчаси тушунарли: пул беришдан олдин банк қарз олувчини микроскоп остида синчиклаб текширади. Одатда маълумотномалар, тасдиқномалар, гаровлар ва кафиллар сўралади. Ва, агар банк мижознинг ишончли эканига шубҳалана бошласа, унда фоизларни юқорироқ қилади, пулларни кам беради ёки умуман рад этади. Бу нарса онлайн тизимда қандай ишлаши ҳозирча унчалик ҳам тушунарли эмас. Нима сабабдан “қалтис” мижозга айланиб қолиш мумкинлигини тушуниб олишга уриниб кўрамиз.\nБиринчи навбатда – бу нотўғри тўлдирилган талабнома. Паспорт маълумотларини, телефон рақамларини ёки манзилни тўлдиришда йўл қўйилган хато, ва умуман тўлдирмай кетилган қаторлар – рад этиш сабабидир.\nАгар Сиз кредитни қайтариш учун етарли даромадга эга бўлмай туриб, унинг энг катта миқдорини сўрасангиз, ишониб бўлмайдиган мижозга айланиб қолишингиз мумкин. “Кўрпангга қараб оёқ узат”,-деб айтишадику.\n18 ёшга тўлмай туриб кредит олишга ёки бегона пасопрт ва қалбаки ҳужжатлар тақдим этишга бўлган уринишлар.\nОлдинги қарзлар ва кредитлар бўйича тўлаш муддатини кечиктириш, ломбардга мурожаат қилиш ёки кредит олиш учун бирйўла бир неча банкка мурожаат қилиш ҳам банкни эҳтимолдаги мижознинг ҳақиқатан ишончли эканига шубҳа қилишга мажбур қилади. Ҳеч ким ўз пулларини беҳуда совуришни истамайди.\nКредитлашга доир муҳим ҳақиқатни очиб берамиз – замон билан ҳамнафас ривожланишни мақсад қилган банкларда кредит бериш тўғрисидаги қарорни автоматлаштирилган тизим – скоринг қабул қилади. Бутун жараён инсон омилини истисно этади. Унинг натижаларига кўра фоиз ставкаси қўйиладиган ва кредит лимити белгиланадиган маълумотларни таҳлил қилиш схемасини (скорингни), шунингдек кредитни маъқуллаш учун скорингнинг аниқ мезонларини ҳеч бир банк ошкор эта олмайди. Биринчи навбатда бу хавфсизлик масаласи – талабларга мослашишиб олишга қаратилган фирибгарлик уринишларини ва қонунга хилоф тарзда пул олишни истисно этиб бўлмайди.\nБанк ходимларида ушбу дастурга кириш имконияти йўқ, шунинг учун ходимлардан “ёрдам” сўраш, шунингдек рад этишдан хафа бўлиш - бефойда – одамларнинг бунга алоқаси йўқ, сизга робот рад жавобини бермоқда.\nГарчи кредит-ахборот таҳлилий маркази мамлакатда 2000 йилдан буён фаолият юритишига ва бизнинг кредит ҳамда қарзларимиз бўйича барча сўровларимиз ва тўловларимизни ўзида сақлашига қарамасдан, ҳозирча Ўзбекистонда камдан-кам одам ўз кредит тарихи ҳақида ўйлаб кўрмоқда. Яқин келажакда, Россия ва Қозоғистонда бўлгани каби, кредит тарихи инсоннинг банк билан бўлган муносабатларига жиддий таъсир қила бошлайди. Шунинг учун ўз кредит тарихимиз тўғрисида ҳозирдан ўйлашимиз керак: энг илғор ва мижозлар учун қулай имкониятлар яратган банкни танланг, талабнома ва тўловга нисбатан эътиборли бўлинг, ва кредитлардан қўрқманг. Бу қанчалик ғалати эшитилса ҳам, аммо кредит давлат учун ҳам, истеъмолчи учун ҳам, тадбиркорлик учун ҳам керакли нарса.\n02:08, 07 августа 2019


"Тоттенхэм"нинг янги стадиони ҳақида (ФОТО+Видео) / CHAMPIONAT.asia\n"Тоттенхэм"нинг янги стадиони ҳақида (ФОТО+Видео)\n12 янв 15:44\nТеги : АПЛТоттенхэм\nФутбол - жуда катта фойда олиб келувчи ўйин, бошқачароқ айтадиган бўлсак, бизнес.\nБугунги кунда дунёнинг етакчи клублари турли хил йўллар билан даромад манбаларини кўпайтириб боришмоқда. Клуб даромадини оширувчи йўллардан бири жамоа стадиони сиғимини оширишдир. Лондоннинг "Тоттенхэм" жамоаси янги стадион қуришни қўшимча фойда учун навбатдаги қадам сифатида ташлади. "Шпорлар"нинг айни пайтдаги уй ареналари ҳисобланган "Уайт Харт Лейн" 36310 нафар мухлисни ўз бағрига сиғдира олади. Янги қурилаётган иншоот эса 61461 мухлисга мўлжалланган. Қурилиш ишлари аллақачон бошлаб юборилган.\n2015 йилнинг июль ойида "Тоттенхэм" Америка футбол лигаси (НФЛ) билан 10 йиллик шартнома тузгани борасида расман эълон қилди. Ушбу шартноманинг асосий бандларидан бирида ҳар йили НФЛнинг иккита ўйини "Тоттенхэм"нинг янги стадионида ўтказилиши кўрсатилган. Ҳа, лондонликларнинг янги ареналари футбол ва америка футболи учрашувлари учун мўлжалланган бўлади. Демак, 2018 йилдан бошлаб 10 йил давомида ушбу майдонда НФЛнинг 20та учрашуви ўтказилади.\nДаниэль Леви ("Тоттенхэм" кенгаши раиси): "Бизда иккита майдон бўлади. Суньий қопламали майдон НФЛ ўйинлари учун, табиий чимли майдон эса футбол беллашувларига мосланади. Бу ҳолат бизни бир қатор ортиқча муаммолардан қутқаради. Албатта, қурилиш футбол учрашувларини ўтказиш шароитларини ёмонлаштирмайди".\nУшбу лойиха учун туманда 3 ярим минг иш жойи ташкил этилди. Стадионнинг қурилишига 450 миллион фунт стерлинг атрофида маблағ сарфланиши кўзда тутилган. Лекин, қатор қўшимча ҳаражатларни ҳам қўшса, арена 750 миллион фунтга тушиши мумкин.\nКўриб турганингиздек, Лондон клуби учун ҳаммаси ажойиб тарзда давом этмоқда. Лекин, бу жараён бош мураббий Маурисио Почеттинони бироз ҳавотирга солиб қўйди.\nМаурисио Почеттино ("Тоттенхэм" бош мураббийи): "Бу ҳақиқат, стадион қурилиши бизнинг янги футболчиларни сотиб олиш имкониятларимизни чеклаб қўяди. Бундай ҳолатда, "Манчестер Юнайтед", "Челси", "Манчестер Сити", "Арсенал", "Ливерпуль" каби жамоалар бизга нисбатан устунликка эга бўлишади. Лекин, бу бошқа тарих. Етакчи клублар билан рақобатбардош ҳолатда қолишимиз учун ақлли қарор қабул қилишимиз зарур".\n"Тоттенхэм" янги стадионга 2018 йилда кўчиб ўтади, 2017-2018 йилги мавсумни клуб "Уайт Харт Лейн"да эмас бошқа стадионда ўтказади.\n"Тоттенхэм" янги стадионининг 3D макети\nЯнги стадионда трибуна остига кириб кетадиган ҳаракатланувчи майдон бўлади. Унинг ишлаш принципи:\nЯнги стадион қурилиш ишларининг кетма-кетлиги:\n2015 йил, Март:\n2016 йил, июль:\nХориж манбалари асосида Толибжон Қосимов тайёрлади\nМанчестер Сити разгромил Тоттенхэм, минимальные победы Челси и Арсенала и другие результаты 18-го тура 0\nПобеда "Манчестер Сити" в дерби, ничья "Ливерпуля" , спасение "Арсенала" и другие результаты 16-го тура 0\nРияд Махрез: "Мы забили два красивых гола, потому что по-другому забить "Тоттенхэму" сложно" 0


Apple Tesla’дан автопилотлар бўйича мутахассисни ёллади\n09:44 / 25.08.2015\nApple компанияси Tesla собиқ катта муҳандиси Жейми Карлсонни ёллади. Бу ҳақда Reuters агентлиги хабар бермоқда.\nКарлсон Tesla’да ҳайдовчисиз бошқариладиган машиналар лойиҳалари устида ишлаган. Ундан ташқари, шу соҳага ихтисослашган яна 6 мутахассис Apple’га ўтди. Жумладан, компания Volkswagen концернидан муҳандисларни, Nvidia’нинг автомобилларда объектларни таниш тизими ишлаб чиқарувчи бўлинмаси мутахассисларини, шунингдек, Fiat Chrysler Automobiles альянсининг топ-менежерини ҳамда тадқиқот институтларидан бир қанча олимларни ишга ёллади.\nИлгари Tesla раҳбари Илон Маск Apple унинг ходимларига меҳнат шартномасини имзолаганлик учун 250 минг доллар бонус беришга ва иш ҳақини 60 фоизга кўтаришга ваъда берганини маълум қилган эди. Шунингдек, Apple A123 Systems, Samsung, LG, Panasonic ва Toshiba мутахассисларини жалб қилишга урингани маълум бўлди.\nКомпания автопилотли машина яратиши ҳақидаги гап-сўзлар 2015 йил бошида тарқалди. Бундай турдаги биринчи машина 2020 йили ишлаб чиқарилиши кутилмоқда. Лекин бренд вакиллари ҳали бирор марта ахборотни расман тасдиқлаганлари йўқ.


МАНТИҚ, ЭҲТИРОС ва МАНФААТ – Huquqbon\nБир олим юбилейида уни ҳадеб мақтайверишганда, у буни шундай изоҳлаган экан: “Мен қандайдир оламшумул кашфиётлар қилган бўлсам, мен уларни буюклар (гигантлар) елкасида туриб қилганман”. Худди шундай, аниқ фанлар вакиллари Аллоҳ яратган сирларни ўрганар ва эгаллар эканлар, улар буни икки буюк (гигант) – мантиқ (логика) ва тажриба (эксперимент) – елкасида туриб амалга оширишган.\nМантиқ инсонни алдамайди, шунинг учун ҳам бутун математика мантиқ устида қурилгани учун у ҳамма вақт ростни ростга, ёлғонни ёлғонга ажратади. Мантиқдан фарқли ўлароқ тажриба (эксперимент) “алдаши” мумкин, яъни тажриба ўтказишда олим адашиши мумкин. Тажриба мутлоқ ҳақиқат бўла олмайди, у ҳақиқатга исталганча яқинлашиши мумкин, холос. Физика, химия, биология, иқтисод, медиқина (ва б.) каби фанлар ана шулардандир.\nБарча фанларнинг тараққиётида математиканинг роли шўбҳасиздир. К.Маркснинг ушбу фикри бунинг тасдиғидир: “Ҳар қандай фан математикадан фойдалангандагина ўзининг такомилига эришади”. Мас., буюк француз математиги Эварист Галуа (туғ.й. 1811 – ўлг.й. 1832) 20 ёшида ҳозирги замон алгебрасининг асосини (хусусан, группалар назариясини) яратди. Унинг назариясини ўша замоннинг энг буюк математиклари тушунишга ожизлик қилишди. Бу назария 1000 йилдан кейин ҳам бирор соҳада қўлланилиши мумкинлигига улар шўбҳа билдиришди.\nБироқ XIX-асрда физиканинг улуғвор қисми – квант физикаси (квантовая физика ёки квантовая механика) – шиддат билан ривожланаётган эди. Олимлар Галуа назарияси квант физикасининг асосини ташкил этишини кўрсатдилар.\nАниқ фанлардан фарқли ўлароқ гуманитар фанлар асосан инсон ЭҲТИРОСИ билан чамбарчас боғлиқдир. “Коммунистик партия раҳбарлигида коммунизм сари олға!” каби шиор ёки\nБолаларинг хоин, Ватан,\nЎпмоқда шоҳ пойин, Ватан,\nАввал қорин, кейин Ватан. (Юсуф Жума)\nкаби ҳаққоний, бироқ эҳтиросли гапларни на математика, на физика, на биология ва на бошқа табиий фанларда учратмайсиз.\nЁзувчи, шоир ёки рассом ҳаётдаги ўз кузатувлари, кечинмалари ва хулосаларини шундай бир ноёб усулда эҳтиросли қилиб баён этади-ки, ўқувчи, тингловчи ёки тамошобин қалбида, юзада турган бўлса-да, бироқ шу пайтга қадар англанмаган, яшириниб ётган бир ҳақиқатни бирдан англатадиган эҳтирос уйғотади.\nҲикоя: Йили эсимда йўқ, Тошкент давлат педагогика институти (мазкур институтда мен салкам 30 йил ишлаганман) мажлислар залида ёзувчи Абдулла Қаҳҳор билан учрашув уюштирилди. Камида 600 одам сиғадиган зал лиқ тўла, ҳайъатда институт ректори бошчилигида институтнинг казо-казо ходимлари ўтирар эди.\nМашҳур ёзувчи минбарга чиқиб ўз сўзини бир воқеани баён этишдан бошлади: “Менга минбар берган йиғинни қизиқтирган асосий масала жамият ҳолати, раҳбарлар савияси ва ҳатти-ҳаракати ҳамда оддий инсонларнинг бунга муносабати бўлса керак, деб ўйлайман. Рухсатингиз билан учрашувимизни шу масалаларга қаратсак.\nУшбу йиғинга келаётганимда кўчада анча одамлар тўпланишиб турганини кўрдим. Уларнинг нигоҳи пастга, ерга қараган ҳолда ҳеч нарсага тушунмай, ҳангу-манг туришар эди. Яқин борсам, ерда бир одам ётганини кўрдим.\nУ одам ўлик экан, бироқ негадир лаблари тинимсиз қимирлаб, нималарнидир гапирмоқда экан. Ўликнинг гапларига тушунмай ҳамма гаранг ҳолда турган экан. Ушбу учрашув бошида муҳтарам ректор кўп гапирдилар, бироқ гаплари ҳалиги ўликнинг гапидек тушунарсиз бўлди. Мен ҳозирги жамият ҳолатини ана шундай тушунаман: раҳбарлар гапини тушуниб бўлмайди, тушунмаган омма – ҳайрон”.\nЗал бирдан шок ҳолатга тушди, катта кўпчилик қандайдир бир ҳақиқатни тушунгандай бўлди, залда ғала-ғовур бошланди, ректор ва унинг атрофи безовталанди. Одамлар ажабтовур саволлар бера бошладилар, сўҳбат қизигандан қизиб давом этди. (Ҳикоя тугади).\nАбдулла Қаҳҳор “гапираётган ўлик”ни аслида кўрмаган ва уни учрашув учун тўқиб чиқарган бўлсаларда, бироқ шу деталь воситасида одамларда соғлом эҳтирос уйғотишга эришдилар. Бу – эҳтироснинг ижобий қиррасидир.\nЭҲТИРОС асосан (кўп ҳолларда) одамни алдайди\nЭҳтирос кўп ҳолларда носоғлом бўлиши ҳам мумкин ва унинг оқибатларини тасаввур қилиш қийин. Коммунистик СССРнинг жозибали шиорларидан бири “Ҳамма нарса халқ учун, ҳамма нарса халқ фаровонлиги учун!” шиори бўлган. Бу шиор одамларда ишонч эҳтиросини уйғотган, уларга куч бағишлаган. Бироқ, ҳукумат ўзининг беҳисоб жиноятларини шу шиор ортига яширган. Натижада Сталин лагерларида миллионлаб одамлар ўлдирилган.\nМустабид сиёсий тузумлар – бири одамларни кўпроқ ўлдиради, бири камроқ – бир хил йўлдан кетишади. У йўлнинг асосий ташкил этувчиси ШИРИН ЁЛҒОН бўлиб, у оддий халқда ширин эҳтирос уйғотишга қаратилган бўлади. Бироқ … шоир ёзганидек:\nЯхшидур аччиқ ҳақиқат,\nБу ширин ёлғонга аммо,\nИшониб қолғон ёмон (Э.Воҳидов)\nЎзимдан қўшиб қўймоқчиман: “ўрганиб қолғон” ундан-да ёмон!\nЎзбекистон халқи Ислом Каримовнинг “Ўзбекистон – келажаги буюк давлат!” деган шиорига 22 йилдан бери ишониб келаяпти, яъни бу ёлғонларга ўрганиб ҳам қолди. Ўз вақтида бу шиор одамларда кучли эҳтирос уйғотди. Фақат баъзиларгина унга ишонмади, яъни уларда ишонч эҳтироси пайдо бўлмади. Бироқ катта кўпчиликда мазкур ширин ёлғонга ишонч баланд бўлди. Ёлғоннинг ёлғон эканлигини ҳаёт кўрсатган бўлса-да, 22 йилдан кейин ҳам, яъни ҳозирги кунда ҳам, сурхандарёлик Рустам-чилангарга ўхшаганлар “Ким Ислом Каримовни ёмонласа – ёрвораман!” деб юришибди.\nШиорлар мустабид сиёсий тузумларнинг ажралмас бир қисмидир. Унинг шиорларини танқид қилган одамларни тузум кечирмаган бўлса-да, баъзи ижодкорлар Абдулла Қаҳҳордек шундай йўлларни топишган-ки, улар одамларда ҳақиқатни англаш эҳтиросларини қўзғатган. Иккита мисол келтираман.\n1-чи мисол: Кенг, бироқ “илонизи”, уфққа туташган асфальт йўлини кўз олдингизга келтиринг. Йўлнинг икки томонида, кета-кетгунча, ҳар 50 метрда биттадан, ҳар бири икки ёғочоёққа ўрнатилган, шиорлар битилган стендлар кўринади. Йўлда бир мотоциклчи йиқилиб ётибди (олдинги планда), унинг устига энгашган ҳолда бир мухбир ерда ётган мотоциклчига микрофон тутиб савол бераяпти:\n– Аварияга учрашингиздан бир лаҳза олдин сизнинг эътиборингиз нимага қаратилган эди?\nМотоциклчи йўл четидаги бир стендни кўрсатаябди, стендда эса ушбу чақириқ-шиор кўзга ташланади:\n– “Ҳар бир она товуқдан йилига 395 та тухум олишга эришайлик!” (Тамом).\nБу сатирада рассомнинг моҳирлиги шунда-ки, у сиёсий тузумни бевосита тилга олаётгани йўқ, у тузум шиорлари бебурд ва фожеали эканини оддий тилда айтмоқда. У оддий бир расм билан бебурд тузумга нисбатан одамларда норозилик эҳтиросини уйғотмоқда, ҳақиқатни англатмоқда.\n2-чи мисол: Расмнинг олдинги планида танаси одам, боши мушук бўлган бир эркак ва бир аёл зоти (эру-хотин бўлса керак) тасвирланган. Улардан 100-200 м. нарида улар томон танаси одам, боши сичқон бўлган катта оломон келмоқда. Уларнинг қўли мушт бўлиб тугилган ва ҳавога кўтарилган, бир қисми қўлида “Йўқолсин!”, “Кет, даф бўл!”, “Эркинлик!” деган шиорлар ёзилган транспарантлар кўтариб олган.\nМушук бошли эркак ғазаб билан яқинлашиб келаётган оломонга қараб турибди, аёли эса қўрққанидан қалтираб эрининг пинжига тиқилиб турибди. Мушук бошли эркак ғазаб ичида: “Мен адашдим, ўз вақтида буларнинг ҳаммасини еб ташлашим керак эди!” деб турибди. (Тамом).\nСатирик рассом бу расм орқали одамларга: “Сиз инсонсизлар-ку! Ҳатто ҳамма вақт мушукларга ем бўлиб келган сичқонлар ҳам истибдодга қарши исъён қилиши мумкин!”- демоқчи. Унинг иккинчи ғояси шундан иборат-ки, мустабид раҳбар исъёнчилар калтаги остида ўлаётган пайтда ҳам товба қилмайди, мустабидлик инсон табиатига зид эканлигини ҳеч қачон тушунмайди.\n1996 йил Шавкат Мирзиёеа Жиззах вилоятига ҳоким бўлиб келгач, унинг биринчи қилган ишларидан бири вилоят ҳудудида шиорларни кўпайтирди. Бир куни мен ўз машинамда Жиззахдан Тошкентга кетаётиб эринмай йўл четидаги шиорларни санай бошладим. Санашни вилоят ҳокимияти олдидан бошладим ва уни “бетонка” бўйлаб Сирдарё вилояти чегарасигача давом эттирдим.\nСаноқ мени ҳайратга солди: бир неча юз (аниқ рақам ҳозир ёдимдан кўтарилган) шиорнинг ҳаммаси қип-қизил ёлғондан иборат эди! Халқни алдовда сақлаш, унда сохта ишонч эҳтиросини уйғотиш учун мустабид ҳукумат пулни аямас экан!\nМахсус хизмат идоралари (МХИ) тузумга қарши турган инсон (диссидент)ни дарров ўлдириб юбораверишмайди. Энг мустабид тузум ҳам халқаро шов-шувдан ҳадиксираб туради. 90-чи йиллар бошида ҳақиқатни парламент минбаридан туриб И.Каримовнинг башарасига айтган Шавриқ Рўзимуродовни улар 2001 йилга келиб ўлдиришди.\nМХИ диссидентни ўзоқ кузатади, унинг характерини ўрганади, бўш жиҳатларини аниқлайди. МХИ диссидентни дарров қамоққа ҳам олмайди, уни қамаш учун адашишга ундайди. Бунинг учун улар махсус эффектлардан фойдаланадилар. Шулардан бирини МХИ мард шоир Юсуф Жумага нисбатан қўллашди. Юсуф – эҳтиросли ва тез ишонувчан инсон. МХИ, одатда, бундай одамларнинг ёнига ўзларининг махсус тайёрланган бирор одамини “қўшиб” қўйишади. Бу одам диссидентнинг ишончига тўлиқ кириб олгач, уни ҳар қадамда “қиздириб” боради. Юсуфга ҳам МХИ бир журналистни тиркаб қўйди. У журналист билишимча хоразмлик тадбиркор-диссидент Абдуллаевга ҳам тиркаб қўйилган эди.\nМазкур журналистнинг роли айниқса 2003 йил октябрида (адашмасам) Тошкентда, “Саёҳат” меҳмонхонаси конференц-залида Пўлатжон Охунов томонидан ташкил этилган конференцияда билиниб қолди. Бу конференцияда Юсуф Жума ва Абдуллаев энг эҳтиросли чиқиш билан кўзга ташландилар. Конференциядан кейин мен у журналистни “Фридом Хаус” ташкилоти офисида айбини бўйнига қўйдим – у эътироз билдира олмади. Юсуф ҳам унинг асл башарасини сал кейинроқ билди ва алоқани узди. Юсуфнинг охирги кунларда эълон этилган икки мақоласини ўқиб мен жуда афсусландим.\nМен Юсуфга ҳамма вақт оддий бир сафдош деб эмас, балки буюк сафдош сифатида қараганман. Менинг билмас ақлим шу хулосага келди-ки, ҳозирги кунда Юсуф билиб-билмай (аниқроғи, билмай бўлса керак) МХИнинг бир шарлатан-сиёсатчи орқали усталик билан амалга ошираётган манипуляцияси қурбони бўлмоқда. Манипуляция моҳиятини билмаган ўқувчилар учун мен уни бир мисол билан тушунтирмоқчиман.\nБильярд ўйинида уста ўйинчи ўзининг ҳар бир уришида фақат иккита шардан фойдаланавермайди. У бир пайтнинг ўзида 3 ва ҳатто 4 шарни ўйинга киритиши мумкин. У, масалан, А шар билан В шарни уриб, В ни халтачага туширишни мўлжалламоқчи бўлмасдан, В шар учинчи С шарга тегиб, уни (С ни) халтачага туширишни мўлжаллаши мумкин. Бу уришда А ва С шарлар бир-бирига мутлақо алоқаси йўқ, бироқ уларни ўртада турган В шар боғлайди, яъни манипуляцияда қатнашади. Ўйинчи А шарни В шарга ураётганда С шар зарба охир-оқибат ўзига берилишини “билмайди” ҳам. В шар эса асосий иштирок этувчи бўлса-да, у “пана”да қолиб кетаверади.\nОхирги икки мақоласини Юсуф ўз ташаббуси билан ёзганига мен ишонмайман. Асосий ўйинчи (МХИ) бу ўйинни ташкил қилар экан, у А шар билан В шар (мен юқорида айтган шарлатан-сиёсатчи)ни ишга солиб, С шар (Юсуф Жума)ни “тўр”халтага туширган, чунки МХИ Юсуф нафақат изчил, қайтмас диссидент эканлигини, балки ўта эҳтиросли инсон эканлигини ҳам яхши билади. МХИнинг бу мураккаб ўйинида яна бошқа, мас., D шари ҳам қатнашган бўлиши мумкин – бироқ буни иштирокчилардан бошқалар айтиши қийин.\nҲокимият (давлат бошқаруви)ни амалга ошириш шакллари олти хилдир: 1) куч ишлатиш; 2) мажбурлов; 3) Рагбатлантириш: 4) Ишонтириш: 5) Манипуляция (чалғитиш) ва 6) обрў-эътиборлилик (авторитет). Айнан манипуляция МХИ ва унга яқин органларнинг асосий қуролидир.\nШундай қилиб, эҳтирос инсонни ҳар куйга солиши мумкин. Ислом олимлари, ҳуқуқшунослари ва ҳакамлари инсон табиатидаги нафақат ЭҲТИРОСни, балки у қандай оқибатларго олиб келиши масалаларини ҳам чуқур ўрганганлар. Ёзувчи, шоир, ашулачи, раққос (раққоса), мусиқачи, рассом, шатранжчи (шахматчи) ва баъзи бошқа касб эгалари фаолияти бошдан-оёқ эҳтирос билан боғлиқ бўлгани учун, “Мухтасар” китобида ёзилишича, ислом ҳуқуқшунос ва ҳакамлари уларни ишга гувоҳ сифатида жалб қилишмас экан. Бундай инсонларнинг эҳтироси уларни ишда (мас., жиноят текширилаётган ишда) объектив (холис) бўлишга тўсқинлик қилар экан.\nАвторитар Ўзбекистонни 22 йилдан бери бошқараётган И.Каримов ва унинг амалдаги ёки собиқ шериклари Рустам Иноятов, Рашид Қодиров, Зокир Алматов, Бўритош Мустафоев, Убайдулла Мингбоев, Шавкат Мирзиёев, Эркин Халилов ва минглаб бошқалар давлат бошқаруви шаклу-шамойилининг 1-чи, 2-чи ва 5-чиси асосида сиёсат юргизиб келганлар ва юргизмоқдалар.\nҲокимиятни эгаллаш ҳисси (қандай йўл билан унга эришишдан қатъий назар) инсон эҳтиросининг энг баланд чўққиларидан биридир. Инсон шунга қўл урса-ю, бироқ мақсадига эриша олмаса, бу ҳолат унинг рўҳида оғир оқибатлар қолдириши мумкин (ҳатто ўзини ўлдиришгача). Бундай одамлар мустабид тузумга қарши курашган бўлсалар-да, ҳеч нарсага эриша олмасликларига ишонч ҳосил қилгач, ўзлари ҳам юқорида келтирилган 6 та усулларни, айниқса манипуляцияни, ишлатишга ўтишлари мумкин. Ўзбек мухолифати ичида ҳам ана шундай шарлатан-сиёсатчиларни учратиш қийин эмас.\nМен ушбу мақоламни инсоният ишлатиб келган учта асосга бағишладим ва уни “Мантиқ, эҳтирос ва манфаат” деб атадим. МАНТИҚ – алдамайдиган монолит, яъни энг қудратли, бузилмас ва мустаҳкам асосдир. ЭҲТИРОСнинг ҳам ижобий, ҳам салбий томонлари бор. Эҳтироснинг салбий жиҳатлари даҳшатли бўлиши мумкин – 2010 йилги Ўш-Жалолобод воқеалари бунга яққол мисолдир. Эҳтирос алоҳида олинган инсонда ҳам ўзгарувчан бўлиши мумкин. Ҳар нарсага эҳтироси ўзгарадиган одам, одатда, алданишга мойил бўлади. Шунинг учун эҳтирос бирор ижобий нарсага мустаҳкам асос бўла олмайди.\nИнсоннинг МАНФААТ устига қурилган дунёқараши, кураши, иш услублари, ҳаёт тарзи, оила боқиши (ва ҳ.) одатда энг тубан, энг жирканч асос каби қаралади. Манфаат отани боладан, акани укадан, дўстни дўстдан ажратади, жамиятни инқирозга судрайди, нафрат ва муътеликни шакллантиради. Буни ҳамма билади ёки интуитив тушунади. Манфаат мустамлака, истибдод ва қулликка қарши курашган халқ йўлбошчиларини яна мустабид раҳбарга айлантириши мумкин. Африкадаги Зимбабве раҳбари Роберт Мугабе инглиз мустамлакачиларига қарши курашда халқ тан олган қаҳрамони бўлган бўлса-да, ҳокимият тепасига келгач, дунёнинг энг мустабид раҳбарларидан бирига айланди.\nАфсус-ки, ўзбек мухолифатини издан чиқарган эҳтирос ва манфаат ҳануз ўз ҳукмини сурмоқда. Унинг инқирози фақат мустабид тузум зуғумлари маҳсули эмас. Унинг инқирозида мухолифат вакиллари, айниқса раҳбарларининг носоғлом эҳтироси ва шахсий манфаати катта роль ўйнади. www.harakat.йўқ сайти чоп қилаётган мақолалар бунинг ёрқин далилидир.\nАгар ўзбеклар ичида соғлом мухолифат бўлса, бу куч бир неча душманга қарши кураш олиб бориши керак: 1) И.Каримов бошлиқ мустабид ҳукумат; 2) 90-чи йиллар бошида шаклланган мухолифатнинг шарлатан-сиёсатчилари ва 3) уларга хизмат қилаётган расмий ва норасмий оммавий ахборот воситалари ШУ ДУШМАНЛАРДИР.\nPrevious postМАНТИҚ, ЭҲТИРОС ва МАНФААТ


Еркин Қарақалпақстан Вести Каракалпакстана 20:20:11, 25.08.2019\nТӘЖИРИЙБЕ ДИЙҚАНҒА ПӘНТ БЕРМЕЙДИ\nГүзлик бийдай егиўдиң әдисин алған Елликқала районындағы «Зийнат-Саховат» фермер хожалығы баслығы Хурсанд Матрасулов быйылғы жылда туқым шашыўды өзиниң тәжирийбесине сүйенген ҳалда баслады. Әўеле, жерге туқым араластырыўдың қолайлы мәўрити, сентябрьдиң басында қолға алып 20-сәнесине байытты. Қуяштың қызғынынан, топырақтың ыссылығынан нәр алып көгерип шыққан нәллер бой көрсеткенде, егиске таярлық кәмине келтирилгенине исеним арттырды.\nБар байлықтың ийесин жер деп билген фермердиң жаздағы орақта телеги де, қонышы да ғәллеге толғаны, быйылғы егиске қулшындырмай қалмады. Исенимин ақлап киятырған «Таня» сортын 19 гектар майданға егип 50 тонна ғәлле алғаны, кешеги егисте де исенимли сорттан айырылмаўына ийтермеледи. Ҳәзирги күнлери 16 гектар майдандағы нәллери атызлардың бетин жасырып үлгерди.\nОның пахта ҳәм гүзлик бийдай егинлерин алмаслап егиўди жолға қойғаны басқалардан артықмаш тәрепи. Гүзлик бийдай тәрбиясында жақын жәрдемшилери Мурат Матрасулов ҳәм Мумин Якубовлар нәллердиң еки мәрте бир тегис қанып суў ишиўине қол көмегин тийгизди. Нәллер жерге темир қазықтай терең тамыр урыўында да олардың мийнети бар. Есик қағыўға шамаласқан қыстың аязлы күнлеринен алдын жергиликли төгин шашыўдың әнжамы көрилип атыр.\nҚулласы, сақый гүздиң қысқа күнлеринен утымлы пайдаланыўға умтылған фермер хожалығында гүзлик бийдай тәрбиясына дыққат-итибар қаратылғаны, несип етсе келеси жылы зүрәәт быйылғыдан кем болмаслығынан дәрек береди.\nСҮЎРЕТТЕ: Х.Матрасулов ҳәм «Гүлдирсин азаматлары» МТП баслығы И.Шеримбетовлар нәллерди көзден өткермекте.\nСәне: 16.11.2016 06:02:39\n364 мәрте оқылды


Имом Қудурий – oliymahad.uz\nБу кишининг тўлиқ исмлари Абул Ҳусайн Аҳмад ибн Абу Бакр Муҳаммад ибн Аҳмад ибн Жаъфар ибн Хамадон бўлиб, Бағдоднинг Ҳанафий фақиҳларидан ҳисобланади. Бу улуғ олим ҳижрий 362-санада туғилиб, ҳижрий 428-санада вафот этган. Касблари қозон ясаб сотиш бўлганлиги учун “Қудурий” деган ном билан машхур бўлган. Бу эса ҳар бир инсон ўзига кифоя қиладиган даражада ҳалол касб билан тирикчилик қилиши лозим эканлигига далолат қилади. Гарчи ўша касби қозон ясаб сотиш каби содда оддий бир касб бўлса ҳам. Имом Қудурий ушбу касби машаққатли бўлишига қарамасдан ўз ҳунарини моҳир устаси эди. Шу билан бирга илм олишга ва шогирдларига дарс беришга ҳамда китоб ёзишга алоҳида вақт ажратар эди. Ушбу имом бизга буюк китобларни тақдим қилди. Шулардан бири ҳанафий мазҳабининг энг ишончли асарларидан бири ҳисобланган матн бўлиб, кўпчилик илм аҳллари узра қўлма-қўл бўлган. Ҳатто аср машойихлари “Ким Қудурий матнини ўқимаган бўлса ҳанафий фиқҳидан кўп нарсани қўлдан бой берибди”, деганлар.\nИмом Қудурийнинг оталари олим ва муҳаддис эди. Ёшлик даврларида Қуръони каримни тўлиқ ёд олди ва уни доимо тиловат қилиб юрадиган бўлди. Шунингдек, турли шаръий илмларни ўрганди. Сўнгра Ироқдаги таълим даргоҳида илм олди. Ўша давр Аббосийлар ҳалифалиги даври бўлиб, Бағдод шахри илм пойтахти ҳисобланар эди. Илм даргоҳида имомнинг қадр-қиммати юксалди. Бунга сабаб у киши фикрларини чиройли ифода қилишлари ва гапга уста эканлиги ҳамда доимий равишда Қуръони каримни тиловат қилиб юришлари эди.\nИмом Қудурий ўз даврларида бир қанча китоблар таълиф қилдилар. Шулардан энг машхури ҳанафий мазҳабига асосланган “Мухтасари Қудурий” бўлиб, бу китоб уламолар орасида катта эътиборга сазовор бўлган. “Мисбаҳу-л-анвор фий адъияти-л-лайли ва-н-наҳар” китобининг соҳиблари Зайниддин Антокий ал-Ҳанафийайтади: “Ҳанафийлар вабо тарқаган кунларда ушбу китобни табаррукан ўқишар эди. Бу муборак китоб бўлиб, уни ёдлаган киши фақирликдан омонда бўлади. Ҳаттоки, агар бирор киши солиҳ устоздан ушбу китобни таълим олса ва унинг ҳаққига устози барака тилаб дуо қилса, ўша одам китобдаги масалаларни ададича дирҳамга эга бўлади, дейишган”. Ушбу китоб ўн икки минг масалани ўз ичига олган бўлиб, унга ёзилган шархлар жудаям кўп.\nАндижон шахар “Чинор” жоме масжиди имом хатиби\nОлдингиУлуғ муфассир ва машҳур тафсирга бағишланган семинарКейингиМусулмон мамлакатларида илм-фан, маданият, туризм каби соҳалардаги тараққиёт